
        Úspech môže byt až šokujúco jednoduchý. Úspech je jednoduchý. Veľmi jednoduchý. To len my ľudia máme v našich systémoch nahratý program, ktorý nám hovorí, že úspech je ťažký a len minimum ľudí ho dosiahne. Ak budete mat dostatočne vyvinuté návyky, ktoré sú v tejto knihe popísané, skôr či neskôr sa úspech dostaví. 


        Kniha 6 návykov úspešných osobností je typ knihy, ktorý je zriedkavý, ale zato veľmi cenný. Je to totiž pracovná kniha, ktorá Vás doslova vedie k tomu, aby ste dané návyky vtesnali do svojho praktického života. Väčšinu kníh prečítate a odložíte. Túto knihu budete mat stále so sebou, pretože je to Vaša kniha úspechu, ktorej autorom sa stanete Vy sami!


        V knihe sa dozviete:


        Ako poraziť lenivosť a stať sa aktívnym
Ako si plánovať čas efektívne
Prečo je postoj dôležitý a ako ho správne zaujať
Ako rozviť a úspešne využiť svoj talent
Ako zlé zvyky nahradiť dobrými
Ako si určiť cieľ a ďalej s ním pracovať
Aké vzdelanie je dôležité pre úspech

Úvod


O autorovi

Nemusím vlastniť mnohomiliardovú spoločnosť. Nemusím mať minimálne päťdesiat rokov. Nemusím byť absolventom niekoľkých vysokých škôl. Nemusím pochádzať z vplyvnej rodiny. Nemusím prežiť osobný krach alebo nešťastné detstvo, ba dokonca nemusím ani ovládať gramatiku, aby som mohol napísať knihu o tom, čo priblíži človeka k úspechu.

Ako šestnásťročný som začal organizovať hudobné akcie, pričom viac bolo tých neúspešných. V tej dobe som nevedel nič o podnikaní alebo úspechu. Ale zistil som, že bez plánovania sa jednoducho uspieť nedá.

O dva roky neskôr som nahral a vydal hudobné audio CD. Vďaka tejto skúsenosti som sa naučil, že uspieť nie je ľahké, a že bez určitých schopností to nepôjde.

Začalo ma teda zaujímať, prečo niekto predá desaťtisíc cédečiek a niekto ledva sto. Ešte stále som o tom nečítal nijaké knihy, ale pýtal som sa mnohých úspešných ľudí, ako je možné, že sú tam, kde sú, a prečo tam s nimi nie som aj ja.

V tom čase, ako mladý chalan, ktorý nejde s prúdom, som mal obrovské dlhy, ktoré som musel čo najrýchlejšie splatiť.

Rok po vydaní CD som sa začal zaoberať podnikaním. Hoci som nemal prečítanú ani jednu knihu o tom, ako dosiahnuť úspech alebo ako podnikať, na môj podnet otvoril istý podnikateľ obchod s oblečením. A tak som sa stal akýmsi prevádzkovateľom a manažérom obchodu. Dovtedy som pracoval na rôznych pozíciách v hypermarkete, takže to bol dosť výrazný skok vpred. Nijaké cvakanie, nijaké sekírovanie či výčitky… Keďže majiteľ obchodu žil v inej krajine a všetko záviselo odo mňa, ocitol som sa v koži podnikateľa.

Obchod sme po čase zavreli. Naučil som sa však, že ak chce človek podnikať, potrebuje perfektný marketing a stopercentné zaujatie, musí ovládať bezchybnú komunikáciu so zákazníkmi a neustále upozorňovať na svoju konkurencieschopnosť; okrem toho potrebuje základný kapitál a ešte celý rad ďalších vecí.

Aj keď som bol sklamaný zo svojich neúspechov, skúšal som to ďalej. Zamestnal som sa ako šofér vo firme, ktorá rozvážala do hotelov hygienické potreby. Všetky moje príjmy však išli na splácanie dlhov.

A potom nastal zlom. V tom čase som celé dni trávil v aute a počúvajúc rádio som zachytil, ako jeden český podnikateľ hovorí, že úspech dosiahne len päť percent ľudí.

Bol to Ivo Toman. Pýtal som sa sám seba: Prečo patrím k tým deväťdesiatim piatim percentám? Od tej chvíle som počúval už len o podnikaní a úspechu – každý deň osem až dvanásť hodín. Doma som zasa čítal knihy, ktoré som si nakúpil počas pracovných prestávok.

Bol som schopný prečítať za pár dní akúkoľvek knihu, ktorá sa zaoberala úspechom. Robil som si poznámky a ďalšie informácie som vyhľadával na internete.

V tom období som stretol človeka, ktorý sa venoval finančnému poradenstvu. A bol v tom naozaj dobrý (a doteraz je). Po niekoľkotýždňovom presviedčaní ma pozval na svoj seminár. Mal som na sebe taký tesný oblek, že keď som sa v autobuse posadil, roztrhol sa mi v rozkroku. No chvalabohu, nebolo to vidieť. Keď som sa neskôr zohol, aby som si zaviazal šnúrku na topánke, oblek sa mi roztrhol aj na chrbte. A to už vidieť bolo. Celý seminár som presedel iba v košeli. Takto teda vyzerali moje začiatky…

Potom som začal s priamym predajom. Naďalej som čítal knihy, počúval prednášky na audiokazetách a chodil na semináre. V priamom predaji sa mi naozaj darilo. Neskôr som pochopil, že mi k tomu pomohlo podvedomé využívanie zásad, ktoré som si osvojil na prednáškach, seminároch a z kníh.

Z času na čas na to obdobie v dobrom spomínam.

V súčasnosti sa venujem finančnému poradenstvu aj priamemu predaju. Mám za sebou tisíce obchodných stretnutí, miliónové obraty (v eurách), stovky spokojných klientov a do svojho portfólia som začlenil aj vlastné podnikanie.

So spoločníkom sme založili firmu The Vision s.r.o., ktorá sa venuje osobnostnému rastu. Organizujeme semináre s medzinárodne uznávanými lektormi a trénermi; máme internetový portál www.thevision.sk, ktorý ponúka užitočné informácie o podnikaní a úspechu; vlastníme internetový obchod, v ktorom predávame knihy, audio a video nosiče a ďalšie produkty. Do svojho podnikateľského portfólia sme zaradili aj vydavateľskú činnosť, vďaka ktorej sa vám dostala do rúk táto kniha.

Postupne som prišiel na veľmi zaujímavú vec: človek, ktorý má v dostatočnej miere rozvinuté určité schopnosti či vlastnosti, dosiahne úspech ľahšie ako ten, ktorý tieto vlastnosti rozvinuté nemá. Inými slovami, od úspechu delí človeka presne šesť návykov – šesť návykov úspešných ľudí.

Táto kniha vznikla preto, aby som sa mohol podeliť o svoje poznatky aj s ostatnými ľuďmi a priblížiť ich k úspechu. Pôvodne som chcel ľudí vzdelávať cez internet. Priateľka mi však navrhla, aby som napísal knihu, pretože knihu si prečíta viac ľudí a tí sa potom prihlásia aj na elektronický kurz, ktorý môže byť bonusom knihy. Uvedomil som si, že má pravdu. A tak vznikla kniha. Pôvodným zámerom však bol elektronický kurz, preto kniha, ktorú teraz držíte v rukách, vyzerá skôr ako pracovný zošit a hovorím jej pracovná kniha. Nájdete v nej celý rad úloh a množstvo názorných príkladov. Verím, že bude vaším spoľahlivým sprievodcom.

V tejto knihe sa hovorí nielen o mojich životných skúsenostiach, ale aj o životných skúsenostiach iných ľudí, a to z rôznych oblastí života. Ľudí, ktorí vďaka šiestim schopnostiam, vlastnostiam a zásadám dosiahli úspech a vybudovali mnohomiliónové či miliardové impériá. Čítal som knihy, ktoré napísali, osobne som sa s nimi rozprával a počúval som ich prednášky, znova a znova…

Som presvedčený, že ak vo svojom živote začnete uplatňovať rovnaké princípy ako títo úspešní ľudia, dosiahnete úspech aj vy.

Som rád, že ste jedným z tých, ktorí sa zaujímajú o svoj osobnostný rozvoj. Táto pracovná kniha prináša praktické rady a návody, ako si osvojiť šesť najdôležitejších návykov úspešných osobností. Pripomína cestu autom z bodu A do bodu B. Ak sa chcete dostať z jedného bodu do druhého (teda odtiaľ, kde ste teraz, až na vrchol úspechu), potrebujete si určiť miesto, čiže stanoviť cieľ cesty – to je cieľavedomosť. Potom sa musíte pevne rozhodnúť, že sa tam dostanete za každých okolností – to je postoj. Keďže vždy existuje viacero ciest, musíte si vybrať tú z nich, ktorá vám najviac vyhovuje – to je plánovanie. Avšak auto, ktoré vás má do cieľa dopraviť, musíte vedieť ovládať – to je vzdelanie. V neposlednom rade musíte mať dostatok paliva – to je výdrž. A čo je najdôležitejšie, musíte naštartovať, zaradiť rýchlosť a stlačiť plynový pedál – to je aktivita.

Úspešná osobnosť

V prvom rade si musíme objasniť, kto je úspešná osobnosť. Pretože o úspechu a úspešnej osobnosti má každý svoju vlastnú predstavu, je veľmi dôležité, aby ste túto vec správne pochopili. Úspech však môžeme definovať veľmi jednoducho.

Úspešný je človek, ktorého plány a vízie sa stávajú skutočnosťou.

Povedzme, že ste obchodník, ktorý považuje za úspech, ak za mesiac predá svoj produkt desiatim klientom. Ak sa tak stane, je to úspech. Alebo si poviete, že úspech je žiť s rodinou v dome za pol milióna eur. Niekto iný by však mohol povedať, že úspechom je, keď odíde z krčmy triezvy. A človek žijúci v Afrike by nad týmto všetkým ohrnul nosom a povedal by, že úspech je mať pitnú vodu. Čiže – úspech je veľmi relatívny pojem.

Existuje však šesť princípov, ktoré uplatňuje väčšina úspešných ľudí. Ak si ich osvojíte a naučíte sa ich využívať k svojmu prospechu, dostanete veľkú šancu – môžete sa stať dlhodobo úspešnými, a to v akejkoľvek oblasti.

Toto sú návyky, ktorými sa budeme zaoberať v tejto pracovnej knihe:

1. Cieľavedomosť

2. Postoj

3. Schopnosť plánovať

4. Vzdelanie

5. Vytrvalosť

6. Aktivita

Upozornenie

Pracovná kniha, ktorú máte pred sebou, nezaručuje stopercentný úspech. Jej úlohou je naučiť všetkých, ktorí majú záujem, šiestim dôležitým návykom, ktoré charakterizujú úspešných ľudí. Úspešnými sa však nemôžete stať bez ďalšieho vzdelávania.


Talent nie je všetko

Na tému talent som viedol dlhé rozhovory s viacerými ľuďmi. Na jednej prednáške som počul, že bez talentu sa uspieť v určitej veci jednoducho nedá. S týmto tvrdením súhlasím, avšak zamysleli ste sa niekedy nad tým, čo je to talent? Encyklopédie popisujú talent nasledovne: Talent je nadanie umožňujúce podávať originálne/ nadpriemerné výkony.

Čo ale talent tvorí? Naozaj nám stačí k úspechu iba talent? Myslíte si, že ak máte talent na hokej, budete mať automaticky šancu stať sa najlepším hráčom NHL? Myslíte si, že ak máte talent na písanie, stanete sa automaticky známym autorom bestsellerov? Myslíte si, že ak máte talent na to, čo robíte, máte šancu byť v tom najlepší? Ja si to nemyslím. Potrebujete ešte niečo…

Postupným skúmaním a pozorovaním úspešných ľudí som zistil niečo, čo ma neuveriteľne fascinovalo. Zistil som, že väčšina úspešných ľudí má okrem talentu šesť hlavných návykov, ktoré im pomohli na ceste za dosiahnutým úspechom. Myslím si, že tak ako atóm tvorí molekulu, tak šesť návykov tvorí talent.

Je to veľmi jednoduché. Skúste si predstaviť, že máte talent na určitý šport. To, že máte na tento šport talent, neznamená, že v ňom budete úspešný. Musíte vedieť, čo chcete v danom športe dosiahnuť – cielavedomosť. Musíte sa rozhodnúť, že uspejete – postoj. Musíte si naplánovať tréning a postup tréningu – schopnosť plánovať. Musíte vedieť o danom športe všetko – vzdelanie. Musíte byť vytrvalý, lebo cieľ nedosiahnete hneď – vytrvalosť. A musíte neustále trénovať a vytvárať aktivitu – aktivita.


Nadšenie

Pôvodne malo byť nadšenie prvým návykom tejto knihy. Neskôr som si uvedomil, že nadšenie nie je návyk. Naviac, nadšenie sa nedá rozvíjať. Jednoducho buď ste niečím nadšený, alebo nie ste. Nadšenie sa nedá naučiť, dá sa ním však od niekoho “nakaziť”.

Povedzme, že Váš partner je nadšený pre golf. Jedného dňa skúsite golf aj Vy, síce Vám to nejde a loptičky odlietajú všade inde len nie na green, ale ste pre golf nadšený – nie pre hru samotnú, ale z iných dôvodov. Sú tam super ľudia, baví Vás odpalovať loptičky, radi sa prechádzate po krásnej prírode a všetko toto je spojené s golfom.

Zoberme si teraz iný príklad. Kamarát Vás zoberie prvý krát na golf. Skúsite si to a kamarát navyše pozná super trenéra, ktorý Vás naučí ako sa odpaľuje loptička a vysvetlí Vám rôzne pojmy a pravidlá hry. Zistíte, že to vlastne vôbec nie je ťažké a celkom dobre Vám to ide. Pochválil Vás dokonca aj trenér a to už je čo povedať, lebo len tak hocikoho nechváli. Už po tejto prvej skúsenosti s golfom ste týmto športom nadšený. Po pár ďalších návštevách sa dozvedáte od trenéra, že na golf máte talent.

Tieto dva príbehy nám dávajú obrovské poznanie. Môžete byť niečím nadšený a nemusíte mať na to talent. Ak však zistíte, že na niečo máte talent, automaticky sa tým stávate nadšený. Vždy je to tak.

Mimochodom to, že na niečo máte talent zistíte tak, že sa Vám v danej veci alebo v danej činnosti darí a ste v nej úspešný. Talentovaná činnosť Vám jednoducho ide “odruky”.

Mal som mnoho rozhovorov na túto tému a niekto mi oponoval. Tí ktorí oponovali, mi tvrdili rôzne veci. Napríklad, že môžeme mať na niečo talent a nemusíme byť tým vôbec nadšený. Viete napríklad krásne kresliť, viete, že na to máte talent, ale nemáte na to čas, nervy alebo ste jednoducho lenivý.

Avšak v takomto prípade na kreslenie talent nemáte! Nie ste kreslením dokonca ani nadšený. Ak by ste na kreslenie talent mali, našli by ste si totiž na to čas, neboli by ste lenivý vstať a ísť kresliť, rozhodne by ste na kreslenie nervy mali a určite by ste boli kreslením nadšený. V tomto prípade ste maximálne, dobrý v kreslení. Na to, aby bol talent využitý, je potrebné ovládať 6 návykov úspešných osobností.

Ak neovládate 6 návykov úspešných osobností, môže byť Váš talent nevyužitý. Dokonalý talent je totiž talent, ktorý je využitý.

Niektorí ľudia ovládajú 6 návykov podvedome a nikdy túto knihu nečítali. Pravdepodobne sú to úspešní ľudia vo vašom okolí. Pre ostatných je určená táto kniha.







PRVÁ LEKCIA - Cieľavedomosť




Citáty

„Verím v ciele. Nikdy nie je na škodu o niečom snívať, ale ja sa na to pozerám prakticky. Nesedím a nefantazírujem o tom, čo je nemožné. Stanovím si určitý cieľ a potom sa snažím prísť na to, ako ho dosiahnuť. Všetko, čo v živote robím, chcem robiť poriadne a nie iba spolovice.“

Richard Branson

 

„Zdalo sa to byť neuskutočniteľné, ale ja som si sľúbil, že dosiahnem svoj cieľ. Sľúbil som si, že zarobím dostatok peňazí, aby som ten ostrov zaplatil, a to som aj dokázal. A tak môžem povedať – bavte sa a peniaze prídu, a naplnia sa aj vaše ciele.“

Richard Branson

 

„Jediné, čo vám asi bude brániť, aby ste išli za svojimi cieľmi, je osoba, ktorá má obuté vaše topánky, nosí vaše šaty a v hlave má vaše negatívne myšlienky.“

Les Brown

 

„Neexistujú nereálne ciele. Existujú len nereálne predstavy o čase.“

Jack Canfield

 

„Človek bez cieľa je ako loď bez kormidla.“

Carlyle Thomas

 

„Ak chcete byť šťastní, stanovte si cieľ, ktorý bude usmerňovať vaše myšlienky, uvoľní vašu energiu a bude podnecovať vaše nádeje.“

Andrew Carnegie

 

„Malé ciele a malé činy vedú iba k tomu, že budete na dne, finančne aj psychicky.

Veľké ciele a veľké činy vám prinesú nielen peniaze, ale vám aj naplnia život.

Rozhodnite sa.“

Eker. T. Harv

 

„Prekážky, to sú tie obávané veci, ktoré uvidíte, ak odvrátite pohľad od svojho cieľa.“

Henry Ford

 

„Problémy sú tým väčšie, čím bližšie sme pri cieli.“

Goethe Johann Wolfgang

 

„Sny a ciele nám dávajú chuť do života a bránia nám zostarnúť.“

Louise L. Hay

 

„Ak nemá ľudské myslenie nijaký určitý cieľ, stráca zmysel.“

Michel de Montaigne

 

„Ľudia, ktorí majú ciele, dosiahnu úspech, pretože vedia, kam idú… Je to také jednoduché.“

Earl Nightingale

 

„Ľudí treba posudzovať podľa cieľov, ktoré si určujú.“

Lev Nikolajevič Tolstoj

 

„To, čo dosiahnutím cieľov získate, nie je natoľko dôležité ako to, kým sa na tejto ceste k cieľom stanete.“

Zig Ziglar

 

„Ak nebudete mať každý deň určitý cieľ, zostanete len pri snívaní.“

Zig Ziglar

 

Ktorý z citátov sa mi páčil najviac? (ručne opíšte celý citát) Predstavenie lekcie

Na každom školení, na každom kurze, v každej knihe, na každej audionahrávke a na každom DVD o úspechu sa najskôr hovorí o cieľoch. Možno ste tým už presýtení. Možno si práve teraz hovoríte „bože, zase budem musieť spisovať ciele, asi túto lekciu preskočím…“. Poviem vám jedno: celý váš život sa bude točiť okolo nich. Okolo cieľov. Hovoria o nich úspešní ľudia, začína sa nimi každá kniha, DVD a audiokazeta zaoberajúca sa úspechom, hneď na úvod o nich hovorí každý prednášajúci o úspechu. Niečo na tom teda musí byť. Čo poviete? Ak ich už máte spísané a spolu ich je stojeden, výborne!

Táto lekcia vás má naučiť neustále si pripomínať svoje ciele a každý večer si zrekapitulovať, či ste pre ne aj niečo urobili. Súpis cieľov nestačí. Potrebujete sa naučiť hovoriť o svojich cieľoch! Cieľavedomosť je niečo magické. Každý úspešný človek bol a je cieľavedomý. Chcete byť úspešní? Buďte cieľavedomí! A už to nebude len o tom, že si zapíšete svoje ciele. Bude to o tom, že váš cieľ si zapíše vás! Skúste sa nad tým zamyslieť.

 

Prečo je prvá lekcia o cieľavedomosti?

Ak človek nevie, kam ide, nemôže sa čudovať, že príde tam, kam nechcel. Inými slovami, bez konkrétne stanovených cieľov nikdy nebudete šťastní. Budete mať pocit, že váš život je chaotický a to, čo robíte, nemá veľký zmysel. Cieľavedomosť je prvý návyk, ktorý si musíte osvojiť, aby ste sa dostali do cieľa! Stanovte si ciele a v ďalších lekciách sa naučíte, ako s nimi pracovať, aby ste ich dosiahli v čo najkratšom možnom čase.

 

Čo vám prinesie táto lekcia?

Stanovíte si ciele a naučíte sa s nimi pracovať. Vytvoríte si správne návyky a podporíte svoju cieľavedomosť. Uvedomíte si, že vaša vnútorná sila je priamo úmerná vašim cieľom. Rozvinutá cieľavedomosť vám umožní dostať sa presne tam, kam chcete. Nezabúdajte, že ak neviete kam idete, môžete sa ocitnúť tam, kde ste vôbec nechceli byť.




Pozor na hmlu

Bol raz jeden človek, ktorý sa rozhodol preplávať obrovský kanál. Vybral sa k nemu skoro ráno, ešte bola tma a všade naokolo hustá hmla. Po niekoľkých hodinách plávania začal cítiť, že mu dochádzajú sily, a tak si svetlicou privolal pomoc. Bol si istý, že by kanál nepreplával. Celkom vyčerpaný sa pýtal sám seba: prečo? Veď na tréningoch bolo všetko v poriadku…

Povedal si však, že sa nevzdá. Keď sa rozhodol pre ďalší pokus, bol krásny deň. Hmla sa celkom stratila a v diaľke bolo vidieť druhý breh. Plavec cítil, že má dostatok síl a vždy, keď sa pozrel na breh oproti, sa mu dokonca zdalo, že mu sila akosi pribúda.

Kanál sa mu podarilo úspešne preplávať. Neskôr sa ho pýtali, ako je možné, že prvýkrát nedoplával na druhý breh a druhýkrát to dokázal bez väčších problémov.

„Prvý raz bola hmla,“ povedal plavec, „nevidel som svoj cieľ, nevedel som, kam plávam. Zdalo sa mi, akoby som bol stále na tom istom mieste. Druhý raz som v diaľke jasne videl svoj cieľ. Vždy, keď som sa pozrel na protiľahlý breh, bol bližšie, a to mi dodávalo silu. Podarilo sa mi ten kanál preplávať, lebo som videl, kam plávam. Ale, pán redaktor, stalo sa niečo oveľa dôležitejšie, ako je preplávanie kanála.“ „Čo?“ opýtal sa prekvapene redaktor. „Pravdepodobne som odhalil tajomstvo úspechu,“ odvetil plavec.

 

Poučenie

Keď nemáte pred sebou cieľ, máte pred sebou hmlu a môže sa stať, že veľmi rýchlo stratíte silu. Stanovte si preto cieľ, napíšte si ho na papier alebo na nástenku, predstavujte si ho, urobte všetko preto, aby ste mohli nad ním premýšľať, keď to budete potrebovať. To vám zaručí, že o svoju silu tak ľahko neprídete.

 

Čo ma z príbehu zaujalo najviac? (napíšte si)) ………………………………………………………………………………………………………………….




Najdôležitejší okamih

K najdôležitejším okamihom života patrí okamih rozhodnutia. Je to moment, keď sa rozhodnete dosiahnuť svoj cieľ. Ak je vaše rozhodnutie dostatočne silné, vydrží až po stanovený cieľ. Mnoho ľudí si myslí, že najdôležitejším okamihom je dosiahnutie cieľa – čiže koniec cesty. To však nie je pravda. Najvýznamnejší je moment rozhodnutia, že určitý cieľ dosiahnete. Vtedy máte najväčšiu silu a vtedy je ten správny čas konať, pretože máte to, čomu hovoríme tvorivá energia. Až potom, keď sa rozhodnete, môžete ísť do toho naplno. Inými slovami, môžete mať sny, ciele a predstavy, ale to nie je záruka, že dosiahnete, čo chcete. Musíte sa rozhodnúť. Deväťdesiatdeväť percent úspechu tvorí vaše rozhodnutie. Každý veľký okamih sa začal malým rozhodnutím. Tak vznikol Apple, Microsoft, Facebook, Google, Youtube, McDonald’s…

 

Poučenie

Aj z malého rozhodnutia môžu vzniknúť veľké veci. Preto si dobre premyslite, čo naozaj chcete. Určite si jasný cieľ. Rozhodnutie ovplyvní vašu budúcnosť a postaví vás na začiatok cesty smerujúcej k cieľu.

Čo ma z príbehu zaujalo najviac? (napíšte si)) ………………………………………………………………………………………………………………….




Hovorte, hovorte, hovorte…

Som človek, ktorý mal vždy ciele. Keď som bol malý, mojím cieľom bolo získať novú hračku alebo mať jednotku v žiackej knižke. Neskôr sa stala mojím cieľom kúpa nového auta, krásna priateľka, veľa peňazí, dovolenka v Taliansku, cestovanie a podnikanie. Ciele ma sprevádzajú celý život, ale dosť dlho to vyzeralo tak, že sa nenaplnia. Pred pár rokmi však nastal zlom. Jedného dňa som stretol starého známeho. Dlhší čas sme sa nevideli, preto sme sa dali do reči. Rozprávali sme sa asi tri hodiny. Okrem iného som sa rozhovoril aj o svojich cieľoch a snoch. Povedal som mu, že už dlhé roky sa túžim stretnúť s istým človekom. Prekvapene mi prezradil, že toho človeka pozná, a že zariadi, aby sme sa stretli. Bol som ako omráčený a v tej chvíli som pochopil dôležitú vec: musíme dávať svojmu okoliu vedieť, čo vlastne chceme. Vtedy som si uvedomil, že o svojich cieľoch som vlastne nehovoril. Vždy som si iba predstavoval, aké by to bolo, keby som dosiahol, čo chcem. Po stretnutí s týmto človekom mi začalo byť jasné, že nestačí donekonečna si predstavovať, ako si kupujem Lexus a mám svadbu v Karibiku. Musím o svojich cieľoch hovoriť iným ľudom. Pochopil som, že ciele nám skôr či neskôr nájdu toho správneho človeka, ktorý nám ich pomôže naplniť. Stačí o nich hovoriť. A vôbec nezáleží na tom, ako budú reagovať ostatní ľudia, či sa budú smiať, alebo obdivne prikyvovať. Stretol som aj človeka, ktorý mal svadbu v Karibiku, a prisľúbil mi pomoc pri vybavovaní všetkého potrebného za polovičnú cenu. A napokon som spoznal človeka, ktorý má predajňu áut značky Lexus. Našiel som jednoducho ľudí, ktorí mi pomohli alebo pomáhajú dosiahnuť moje ciele. Pretože o nich hovorím, sú oveľa bližšie. Sám by som si pomohol len ťažko. Hovorte o svojich cieľoch, vyplatí sa to!

 

Poučenie

Rozhoďte siete! Opýtajte sa sami seba: Koľko mám priateľov a známych a koľko z nich vie, aké mám ciele? Hovorte o tom, čo chcete dosiahnuť. Pýtajte sa svojho okolia, či by vám mohlo pomôcť. Uvidíte, že čoskoro sa dostavia výsledky a stretnete človeka, pre ktorého bude váš sen celkom normálna vec.

 

Čo ma z príbehu zaujalo najviac? (napíšte si) ………………………………………………………………………………………………………………….

 

[image: droppedImage-2.png]  Úloha č. 1: Zapíšte si stojeden cieľov.

 

Popis úlohy

Táto úloha vám pomôže pochopiť, čo naozaj chcete, kým sa chcete stať, čo chcete mať, aký život chcete prežiť. Mnohým ľuďom už samotné toto poznanie pomáha zlepšiť život. Uvedomíte si, prečo robíte to, čo robíte a vždy, keď sa objaví niečo, čo vám bude proti srsti, pôjde Vám to ľahšie.

Táto úloha je pomerne jednoduchá. Do vyznačených polí si zapíšte svojich stojeden cieľov. Dôležité je, aby ste svoje ciele zapisovali v prvej osobe a minulom čase, akoby sa to, čo chcete dosiahnuť, už stalo. Ciele môžu byť rôzne, musia však odpovedať na tri zásadné otázky: Čo chcete mať? Čo chcete robiť? Akí chcete byť?

 

Aké ciele by ste si mali zapísať?

Pri zapisovaní cieľov si musíte uvedomiť, že nepíšete o tom, čo môžete alebo nemôžete. Píšete o tom, čo by ste chceli, aj keď sa to v danej chvíli javí ako celkom nereálne. Vaše najväčšie ciele by mali v ostatných vyvolávať podozrenie, že ste blázon! Musíte si stanoviť také ciele, ktoré vás donútia viac žiť a menej spať: ak máte budík nastavený na 08:00 a zobudíte sa o 06:10, tak vstanete z postele už o 06:10, pretože si spomeniete na svoje sny a ciele a už nebudete môcť zaspať!

 

Príklad:

Aj keď je momentálne nereálne, aby som si kúpil nový Lexus za 300.000 eur v hotovosti, do riadku č. 1 napíšem v prvej osobe: Práve som si kúpil nový Lexus za 300.000 eur a platil som v hotovosti. Keď tento cieľ dosiahnem, jednoducho ho preškrtnem. Alebo menej nákladný cieľ: Keď som bol v Egypte, zaplával som si s delfínmi.

 

Mojich 101 cieľov

(napíšte si)

1………………………………………………………………………………………………………………….

…

101……………………………………………………………………………………………………………..

 

[image: droppedImage-2.png] Úloha č. 2: Rozvíjajte svoje predstavy. (Vizualizujte si svoje sny.) Popis úlohy

Zapíšte si desať cieľov, ktoré chcete dosiahnuť čo najskôr povedzme do roka, do troch. Akýchkoľvek. Máte z čoho vyberať, veď ich máte k dispozícii minimálne stojeden. Aby ste mohli vysielať pozitívne vibrácie, mali by ste mať na tomto zozname aj päť ušľachtilých cieľov, ktoré prinesú úžitok iným ľuďom. Týchto päť cieľov si zapíšte na vyznačené miesto. Potom si prezrite zoznam svojich stojeden cieľov. Sú na ňom ciele, ktoré naznačujú, akým človekom by ste sa chceli stať a čo chcete v živote robiť? Určite áno. Minimálne päť takýchto cieľov si napíšte do vyznačených polí.Popis vizualizácie Urobte to ako ja. Každý deň si zoberiem na tiché, príjemné miesto, kde ma nebude nič rušiť, svoj zoznam dvadsiatich piatich cieľov a postupne si predstavujem, akoby som každý z nich už dosiahol. A preciťujem to. Veľmi dobre sa mi vizualizuje napríklad vo wellness centre, kde spájam príjemné s užitočným. Vizualizovať si však môžete kdekoľvek. Ja si vizualizujem dokonca aj v aute – šoférujem novučičký Lexus LS600H. Vizualizácia je perfektný spôsob, ako sa stať takým, ako chcete; ako mať to, čo chcete; a nachádzať sa tam, kde chcete.

 

Akých 10 cieľov chcem dosiahnuť čo najskôr? (cca. 1 3 roky) ………………………………………………………………………………………………………………….

 

Akých 5 vďačných cieľov chcem dosiahnuť?

………………………………………………………………………………………………………………….

 

Kým chcem byť a čo chcem robiť?

………………………………………………………………………………………………………………….

 

Do budúcna ako často, kedy, kde, ako.

(Naplánujte si podrobne kedy, ako, kde budete vizualizovať.) ……………………………………………………………………………………………………………………

 

[image: droppedImage-2.png] Úloha č. 3: Hovorte o svojich cieľoch!

(Povedzte o svojich cieľoch a snoch desiatim známym.) Popis úlohy

Pri každej vhodnej príležitosti sa pýtajte ľudí, aké majú ciele. Uvedomte si, že každý má ciele a sny. Väčšina ľudí však o nich nehovorí, lebo je to pre nich neprirodzené. Ak sa budete zaujímať o sny svojich blízkych a priateľov, nielenže si rozšírite obzory, ale stanete sa aj obľúbenejším. A s veľkou pravdepodobnosťou vám niekto pri realizácii vašich snov ponúkne pomoc. Alebo naopak, vy budete chcieť pomôcť niekomu inému.

 

Vypíšte si 10 vašich najbližších priateľov ………………………………………………………………………………………………………………….

 

Kedy týmto priateľom o svojich cieľoch poviem? …………………………………………..

 

Týmto priateľom povedzte o svojich 10 najbližších cieľoch. Ich reakcie si zaznamenajte.

Výsledky si zaznamenajte. Budete to potrebovať.

 

[image: droppedImage-2.png] Úloha č. 4: Analyzujte uplynulý deň.

 

Popis úlohy

Každý večer, skôr ako si ľahnete, urobte analýzu dňa. Ja pri tejto analýze v prvom rade odpovedám na otázku: Čo som dnes spravil pre to, aby som sa priblížil k svojim cieľom?

 

Záporná odpoveď je ako alarm, ktorý sa mi rozbliká nad hlavou, upozorňujúc na chybu. Každý deň by sme totiž mali urobiť niečo, čo nás priblíži k stanoveným cieľom. Hoci len pätnásťminútové čítanie knihy. Preto sa každý deň snažím odpovedať kladne. Záporná odpoveď znamená, že sám sebe bránim priblížiť sa k svojim cieľom.

 

Analýza dňa (Čo som dnes spravil pre to, aby som sa priblížil k svojim cieľom?) ………………..………………………………………………………………………………………………….

 

[image: image.png]

 

Úlohy:

 

– Hovorte o svojich cieľoch. Môže sa objaviť niekto, kto vám ich pomôže splniť.

 

– Napíšte si svojich stojeden cieľov.

 

– Každý deň si svoje sny a ciele vizualizujte.

 

– Každý večer si urobte analýzu dňa.









DRUHÁ LEKCIA - Postoj




Citáty

„Nijaký fakt, ktorému čelíme, nie je taký dôležitý, ako náš postoj k nemu, pretože postoj rozhoduje o našom úspechu či neúspechu. Spôsob, akým o fakte premýšľate, vás môže poraziť ešte skôr, ako niečo urobíte. Skutočnosť vás premôže, pretože si myslíte, že to dokáže.“

Norman Vincent Peale

 

„Človeka ani tak nezraňuje to, čo sa mu stane, ako to, aký má k tomu postoj.“

Michel de Montaigne

 

„Keď človek nie je spokojný so svojím životom, môže ho zmeniť dvoma spôsobmi. Buď zmení svoje životné podmienky, alebo vnútorný postoj. To prvé sa vždy nedá, to druhé sa dá vždy.“

Ralph Waldo Emerson

 

„Najdôležitejšie zo všetkého je mať správny postoj.“

Dexter Yager

 

„Kľúč k úspechu číslo jeden, ten najdôležitejší kľúč, je postoj.“

Dexter Yager

 

„Keď máte dobrý postoj, nemôže vám nič ublížiť.“

Roman Hassmann

 

„Musíte zaujať postoj – som víťaz, dosiahnem čo chcem, vyhrám!“

Dexter Yager

 

Ktorý z citátov sa mi páčil najviac? (ručne opíšte celý citát) 

Predstavenie lekcie

Prečítal som mnoho kníh o úspešných ľuďoch, rozprával som sa s mnohými úspešnými ľuďmi z rôznych oblastí života a prišiel som na to, čo majú títo ľudia spoločné. Je to postoj, ktorý hovorí – zvíťazím, nič ma nezlomí, nič ma nezrazí na kolená, som predurčený k úspechu a nič iné neprichádza do úvahy. Všetci ľudia, s ktorými som sa stretol a mali tento pozitívny postoj, boli úspešní alebo smerovali k úspechu. Opýtajte sa teraz sami seba: Prečo by som si aj ja nemohol vypestovať takýto postoj?

 

Skúste si spomenúť na svoju najväčšiu výhru v živote. Mali ste vtedy iný postoj ako máte teraz? Nebojím sa tvrdiť, že mali. Mali ste postoj víťazov!

 

V nasledujúcej lekcii a cvičeniach sa budete zaoberať svojím postojom: aký je váš postoj, odkedy máte práve tento postoj a ako vás takýto postoj usmernil. Naučíte sa, ako sa dá postoj zmeniť k lepšiemu, koľko času na to budete potrebovať a ako správny postoj uplatniť v živote. Uvedomíte si, že najdôležitejším kľúčom úspechu v podnikaní aj v živote je práve postoj, a že s veľkou pravdepodobnosťou vás postoj dostal tam, kde ste teraz. Naučíte sa teda mať správny postoj – postoj víťazov!

 

Prečo je druhá lekcia o postoji?

– Narodil som sa pre úspech a dosiahnem ho, nie je to ťažké!

– Chcem dosiahnuť úspech, ale v tejto dobe je to veľmi ťažké.

Ktorý z týchto postojov by ste mali mať? Odpoveď je zrejmá – prvý. Postoje nás sprevádzajú celý život. Ku každej veci na svete, o ktorú sa zaujímame, si vytvárame okamžite nejaký postoj. Pozitívny alebo negatívny. Negatívne postoje však plodia iba výhovorky a ďalšiu negativitu!

Zaujmite teraz ten správny postoj a povedzte si, že túto lekciu zvládnete a naučíte sa, ako mať vždy postoj víťazov. Ciele ste si už stanovili, ešte k nim musíte zaujať správny postoj víťazov. Majte na pamäti, že postoj podmieňuje reakciu, ktorá určuje ďalší vývoj udalostí.

 

Čo vám prinesie táto lekcia?

Naučíte sa v každej situácii zaujať správny postoj – postoj víťazov. Máte problém s telefonovaním neznámym ľuďom, ktorým chcete predať nejaký produkt? Neviete prekonať fakt, že ste museli dať päť výpovedí? Váš tím nedosahuje želané výsledky? Neklape vám to vo vzťahu? Toto všetko sa po úspešnom absolvovaní druhej lekcie stane minulosťou. Naučíte sa v každej situácii zaujať postoj víťazov a uvažovať ako víťaz. Zmeníte svoj spôsob myslenia a namiesto „mne sa nechce“, si poviete „urobím to najlepšie ako viem!“. Pozrime sa teraz na niekoľko príbehov ľudí, ktorí si to povedali.




Najväčší osobný dlh v histórii planéty

Každý človek niekedy „zakopne“. Môže to byť vlastnou vinou alebo je na príčine niekto iný, alebo to spôsobí systém. Na tom až tak veľmi nezáleží. Na svete je však mnoho ľudí, ktorí napriek takémuto zakopnutiu dosiahli neobyčajný úspech. Chcem vám porozprávať príbeh človeka, ktorý v rozhodujúcej chvíli zaujal správny postoj. Tento človek bol veľmi úspešný v podnikaní s realitami. Zarábal milióny dolárov, jeho biznis prekvital. Zrazu sa však trh s realitami otriasol v základoch, nehnuteľnosti strácali na cene, obchody viazli. Zisky stále klesali a dlhy rástli. Na scéne sa objavili nervózni bankári, súdne a exekučné zásielky. Účtovníci, ktorí už ani nevychádzali z kancelárií, skúmajúc všetky možnosti, ako predísť bankrotu, boli na konci s nervami. „Nezvládneme to, budeme musieť vyhlásiť bankrot,“ povedal vedúci účtovného oddelenia. Dlh predstavoval okolo 3,5 miliardy dolárov. Osobný dlh podnikateľa predstavoval 900 miliónov dolárov, čo bol asi najväčší osobný dlh v histórii. Ktokoľvek iný by sa už dávno vzdal a oznámil bankrot. Tento človek nie. Jedného dňa vstúpil do kancelárie nešťastných účtovníkov, ktorí už boli zmierení s tým, že sa nedá nič robiť. Prišiel oznámiť, že pripravuje nový projekt a plánuje kúpiť ďalšiu budovu. Nikto neveril vlastným ušiam. Ako? Veď nie sú peniaze, iba samé dlhy! „Teraz prestaňte pracovať na tom, ako sa zbaviť dlhov! Začnite pracovať na našich nových investíciách,“ povedal podnikateľ.

Zatiaľ čo sa všetci sústredili na dlhy, on sa zaoberal tým, ako zarobiť viac peňazí. Zaujal správny postoj víťazov a vďaka nemu sa čoskoro zbavil aj veľkých dlhov. Tento podnikateľ sa volá Donald Trump.

 

Poučenie

Človek s postojom víťaza sa nesústreďuje na problémy, ale na ich riešenie, s víziou úspechu. Postoj účtovníkov bol, že sa to nedá. Trump to vedel, preto prišiel s inými návrhmi. Zaujal postoj víťaza. Problémy je nutné vnímať len ako dôsledky predchádzajúcich udalostí. Dôležité je, čo budete robiť od tohto momentu!

 

Čo ma z príbehu zaujalo najviac? (napíšte si) ………………………………………………………………………………………………………………….




Šťastie na dosah

Chris Gardner bol obchodník, predával zdravotnícke prístroje. Spočiatku sa zdalo, že prenosný röntgen bude výnosným produktom, a tak všetky svoje úspory vložil do kúpy niekoľkých prístrojov. Aby uživil rodinu, potreboval predať dva prístroje za mesiac. No niekedy sa mu nedarilo celé mesiace predať ani jeden prístroj a jeho rodina sa dostala do existenčných problémov. Jedného dňa uvidel muža, ktorý prišiel do práce na ferarri. Zastavil ho a spýtal sa: „Čo robíte, keď si môžete dovoliť také pekné auto?“ A on mu odvetil: „Som burzový maklér.“ Chris zostal nehybne stáť a pýtal sa sám seba: Prečo by som aj ja nemohol patriť k ľudom, ktorí vlastnia takéto auto? Prečo by som aj ja nemohol patriť k ľuďom, ktorí sú šťastní? Odpoveď bola jednoduchá: Mohol.

Prihlásil sa teda na kurz burzového makléra. A vtedy to začalo: opustila ho žena, zostal bez peňazí, nemal kde bývať, nocoval v metre a útulkoch pre bezdomovcov, chceli mu zobrať syna, kamaráti sa mu obrátili chrbtom, zrazilo ho auto… problémy sa naňho priam sypali.

Napriek tomu sa nevzdal. Po šiestich mesiacoch sa stal burzovým maklérom so základným platom aj províziami. Tento človek dosiahol úspech, lebo mal nezlomný postoj víťaza! O nejaký čas sa mu dokonca podarilo založiť vlastný fond, ktorý neskôr predal za niekoľko miliónov dolárov. Tento skutočný príbeh je aj sfilmovaný. Film sa volá Šťastie na dosah a hlavnú úlohu v ňom hrá Will Smith.

 

Poučenie

Iba nezlomný postoj víťaza vás dovedie tam, kam chcete. Dokážete vďaka nemu prekonať množstvo problémov. Môžete s ním dosiahnuť všetko, čo chcete a za akýchkoľvek okolností. Naučte sa tomuto postoju a premeňte svoje sny na realitu.

 

Čo ma z príbehu zaujalo najviac? (napíšte si) ………………………………………………………………………………………………………………….




Najúspešnejší v odbore

Podľa Dextera Yagera, najúspešnejšieho človeka multilevelového marketingu a jedného z najbohatších ľudí v Amerike, je správny postoj to najdôležitejšie, pretože bez neho človek nemôže byť úspešný. „Musíte mať pozitívny postoj,“ hovorí Dexter Yager, „naučte sa myslieť spôsobom – dosiahnem úspech, nech sa deje čokoľvek! Nech budú prekážky akékoľvek, dokážem to!“ A Dex už neraz dokázal, že to nie sú len plané slová.

Keď dostal mŕtvicu a ochrnula mu polovica tela, lekári mu nedávali veľké šance na uzdravenie, dokonca hrozilo, že už nikdy nebude chodiť a zvyšok života strávi na invalidnom vozíku. Ale to by nebol Dexter Yager, keby uveril pesimistickým prognózam. Lekári nemali dobrý postoj a Dexter to vedel. Bol presvedčený, že chodiť bude. „Celý život som chodil, prečo by som nedokázal chodiť teraz? Nech mi doktori aj s ich prognózami vylezú na hrb. Budem chodiť a budem žiť ako predtým!“ tvrdil Dexter.

Dnes je to už niekoľko rokov, čo opäť žije plnohodnotným životom. Chodí do posilňovne, športuje, stará sa o svoje telo a stále zarába milióny. Je presvedčený, že jeho telo sa uzdravilo, pretože mal cieľ a najmä správny postoj!

 

Poučenie

Pozitívny postoj víťazov vám môže pomôcť aj v situáciách, keď vášmu úspechu už neverí ani ten najväčší optimista na planéte. Dexter nie je jediným príkladom takéhoto úspechu. Naučte sa mať aj vy správny postoj!

 

Čo ma z príbehu zaujalo najviac? (napíšte si) ………………………………………………………………………………………………………………….




Ako sa naučíte postoju víťazov?

Zabudnite na minulosť. Zabudnite na vžitý vzorec a sústreďte sa na prítomnosť, ako keby ste sa dnes narodili. Zbavte sa starých postojov a zamerajte sa na nové.

 

Kontrolujte sami seba

Pri riešení akejkoľvek situácie, výnimočnej či rutinnej, si povedzte STOP. Na jednu minútu. A zamyslite sa nad svojím postojom – aký je v danej chvíli a aký by mal byť, aby ste sa stali úspešným človekom, ktorý realizuje svoje sny.

Povedzme, že vás odmietne klient. Nebuďte nahnevaný. Nepovažujte ho za idiota, to by bol zlý postoj. Snažte sa ho vidieť ako človeka, ktorý túto vec jednoducho vníma inak ako vy a ešte neprišiel čas, aby sa to zmenilo. Zostaňte s ním v kontakte, pretože ten čas príde. Zapamätajte si, ako sa vy zachováte k odmietavému postoju klienta, tak sa klient zachová v budúcnosti k vám. Prijmite odmietnutie s pochopením, nech ide o čokoľvek. A neplatí to len v obchode, ale aj v osobnom živote. To je správny postoj.

 

Postojový rituál

Dvadsaťdeväť dní vykonávajte takzvaný postojový rituál. Ak jeden deň vynecháte, začnite odznova. Každé ráno si sadnite a zapíšte si celými vetami postoje víťazov: k životu, peniazom, láske, odmietnutiu, problémom. Večer pred spaním si svoje zápisky prečítajte. Myslite na to, že ak má byť postojový rituál úspešný, musíte sa s ním vnútorne stotožniť a veriť tomu, čo robíte.

 

[image: droppedImage-2.png] Úloha č. 1: Uveďte svoj postoj k nasledujúcemu: (O rok si postoj k týmto 5 veciam napíšete opäť. Budete prekvapení výsledkom.) k životu………………………..

 

k problémom……………….

 

k láske…………………………..

 

k odmietnutiu………………

 

k peniazom……………………

 

Príklad:

Môj postoj k problémom: Problémy neexistujú, existujú len nepriaznivé okolnosti. Mám rád zložité situácie, lebo vďaka nim som múdrejší. Ak vznikne nejaká ťažká situácia, prijmem ju! Poučím sa! Vyriešim ju!

 

Neustále si pripomínajte, že úspešní ľudia majú postoj víťazov. Ak chcete, aby váš život a biznis boli naozaj úspešné, zmeňte svoj postoj.

 

[image: droppedImage-2.png] Úloha č. 2: Začnite meniť svoje postoje.

Popis úlohy

Zapíšte si päť vecí, o ktorých viete, že k nim nemáte ten správny, pozitívny postoj. (Možno ste presvedčení, že neviete predávať, že neviete komunikovať s cudzími ľuďmi, že neviete za mesiac zarobiť 1.500 eur…) K uvedeným veciam si potom 1. Zlý postoj: ……………………………………………….

Dobrý postoj: ……………………………………………..

 

2. Zlý postoj: ………………………………………………

Dobrý postoj: ………………………………………………

 

3. Zlý postoj: ……………………………………………….

Dobrý postoj: ……………………………………………….

 

4. Zlý postoj: ………………………………………………

Dobrý postoj: ………………………………………………

 

5. Zlý postoj: ……………………………………………….

Dobrý postoj: …………………………………………….

 

[image: droppedImage-2.png] Úloha č. 3: Porozmýšľajte nad šiestimi výhrami svojho života.

 

Popis úlohy

Zapíšte si šesť najväčších výhier svojho života. Môže to byť pracovné povýšenie, láska, nový dom, nové auto…

Potom si zapíšte, aký bol váš postoj k týmto veciam skôr, ako ste ich získali.

 

Najväčšie výhry môjho života:

 

…………………………………………………………..

 

Aký postoj som mal predtým?

 

………………………………………………………………..

 

[image: image-1.png]

 

Úlohy:

 

– Pri riešení každej závažnej situácie si nechajte čas na premyslenie, aby ste si mohli ujasniť svoj postoj. Nezabudnite, že postoj je pri riešení situácie najdôležitejší.

 

– Zmeňte päť svojich negatívnych postojov na pozitívne.

 

– Dvadsaťdeväť dní vykonávajte postojový rituál.







TRETIA LEKCIA - Plánovanie




Citáty

„Ak chcete niečo urobiť naozaj dobre, musíte si to naplánovať a dobre sa na to pripraviť.“

Sir Richard Branson

 

„Už ako dieťa som dlhodobo plánoval a naučil som sa čakať na odmenu.“

Sir Richard Branson

 

„Uvažuj. Záleží iba na tebe. Urob si plán, a potom ho uskutočni.“

Mario Puzo

 

„Narodil si sa, aby si zvíťazil. Ale víťazstvo si musíš naplánovať, pripravovať sa naň a očakávať ho.“

Zig Ziglar

 

„Vytvorte si jasný plán, ako zrealizovať svoj sen a začnite ho realizovať hneď teraz, či už ste pripravení, alebo nie.“

Napoleon Hill

 

„Človek si neraz robí plány len preto, aby mu ich Boh mohol prekaziť. No ak je konečným cieľom hľadanie PRAVDY – nech už boli tieto plány akokoľvek skrížené –, výsledok nikdy nespôsobí škodu a často je oveľa lepší, ako sme čakali.“

Mahátma Gándhí

 

Ktorý z citátov sa mi páčil najviac? (ručne opíšte celý citát) 

Predstavenie lekcie

Jedného dňa sa stala vec, ktorá zmenila celý môj život. Zrazu som musel opustiť školu a ísť pracovať. Všetko sa udialo veľmi rýchlo. Jeden deň som bol študent, ktorý si myslel, že bude štyri roky študovať, a na druhý deň som bol dospelý, zamestnaný človek. Najhoršie bolo, že som na to vôbec nebol pripravený. Nemal som nijaký plán, podľa ktorého by som postupoval. Nasledujúce tri roky som žil v totálnom chaose. Akoby ma vytrhli z toho najtvrdšieho spánku, bol som úplne dezorientovaný. Žil som život, ktorý som si nevybral a nevedel som, ako ho zmeniť.

Potom som stretol človeka, ktorý sa ma opýtal, či mám nejaký životný plán. Akoby ma osvietilo. Dovtedy mi vôbec nenapadlo, že by sa môj život mal uberať podľa nejakého plánu. Ten človek mi ho pomohol vytvoriť a ja som mu za to doteraz vďačný.

Plánovanie mi úplne zmenilo život. Chaos a nezmyselnosť sa stali minulosťou. Do môjho života vstúpila usporiadanosť a cieľ. Zrazu som vedel, kam smerujem a prečo. Po niekoľkých rokoch som sa dokázal konečne uvoľniť. Teraz mám život presne naplánovaný. Súčasťou môjho plánu je aj vznik tejto knihy.

 

Správne plánovanie a dodržiavanie vytýčeného plánu zmení život k lepšiemu. Ale, samozrejme, sú aj veci, ktoré sa naplánovať nedajú, a na tento problém sa zameriame v nasledujúcej lekcii.

 

Prečo je tretia lekcia o plánovaní?

Najviac mi v živote pomohlo plánovanie. V čase, keď som nemal nijaký plán, som sa cítil celkom stratený. Plánovanie je v tejto pracovnej knihe treťou témou v poradí, pretože najskôr si musíte stanoviť ciele, potom k nim musíte zaujať správny postoj víťaza a následne si môžete naplánovať, ako tieto ciele dosiahnuť.

 

Čo vám prinesie táto lekcia?

Už vás nezaskočia zložité situácie; ráno sa zobudíte a nebudete sa cítiť stratení, ale budete vedieť, čo máte robiť; váš diár už nebude zívať prázdnotou, iba ak by ste to chceli; a budete patriť k tým trom percentám ľudí, ktorí majú stanovené ciele a vytvorený životný plán a ktorí vedia, že vďaka plánu svoje ciele dosiahnu.

 

[image: droppedImage-3.png] Otázky Odpovedzte na otázky a zamyslite sa nad nimi 

Mám jasne stanovený plán pre svoj život?

………………………………………………………………………………………………………………..

 

Mám presne naplánovaný svoj biznis?

………………………………………………………………………………………………………………..

 

Mám svoje plány rozdelené na roky, mesiace, dni?

………………………………………………………………………………………………………………..

 

Ktoré oblasti vo svojom živote mám presne naplánované?

………………………………………………………………………………………………………………..

 

Napíš, ako plánuješ svoj život a biznis ty teraz ………………………………………………………………………………………………………………..




Bez plánu nie sú koláče

O plánovaní sa toho už popísalo veľmi veľa. Mohol by som porozprávať celý rad príbehov, ako plánovanie v dobrom či zlom ovplyvnilo životy ľudí. Napokon, jeden z nich nájdete aj v tejto lekcii. Keď sa lepšie rozhliadnete okolo seba, zistíte, že plánovanie je náplňou mnohých žiadaných a nadštandardne platených profesií ako stavebný plánovač, finančný plánovač, obchodný plánovač, plánovač výroby, plánovač kvality či procesný plánovač. Plánovači sú aj súčasťou marketingu, politiky, športu… Zdá sa, že ľudia už pochopili, aký dôležitý je plán, a že bez plánu sa len veľmi ťažko dopracujú k očakávaným výsledkom. Zrealizovať bez plánu stavbu domu, diaľnice alebo zostrojiť lietadlo či automobil je prakticky nemožné. Žiaľ, väčšina ľudí nemá nijaký životný plán, hoci práve plánovanie dovedie človeka k úspechu. Nesprávne plánovanie, či dokonca jeho absencia, je tiež príčinou neúspechu väčšiny firiem a podnikateľov.

 

Poučenie

Zaraďte k svojim prioritám vytváranie ročného, mesačného, týždenného a prípadne aj denného plánu. V podnikaní aj osobnom živote. V pracovnom zošite nájdete praktické rady a návody, ako si takéto plány vytvoriť. Ale treba sa nimi aj riadiť.

 

Čo ma z príbehu zaujalo najviac? (napíšte si) ………………………………………………………………………………………………………………….

 

Ako zlé plánovanie spôsobilo nehodu

 

Prečítajte si list, ktorý dostala poisťovacia spoločnosť od poškodeného klienta, dožadujúceho sa poistného plnenia. Tento človek síce vedel, čo má robiť, ale zle si to naplánoval.

„Vážená poisťovacia spoločnosť, píšem tento list ako odpoveď na vašu žiadosť o doplňujúce informácie k strane 3 formulára číslo 12/2 – ohlásenie poistnej udalosti, v ktorom som ako dôvod svojej nehody uviedol chybné plánovanie. Verím, že nasledujúci popis udalosti bude dostačujúci.

Som zamestnaný ako murár. V deň nehody som pracoval sám na streche novej šesťposchodovej budovy. Keď som dokončil svoju prácu, zistil som, že mi na streche zostalo určité množstvo nepoužitých tehál. Bolo to asi 250 kg. Rozhodol som sa naložiť ich do suda a spustiť na zem pomocou kladky, vhodne upevnenej na boku budovy v úrovni šiesteho poschodia. Uviazal som koniec lana k pevnému predmetu na zemi, vystúpil som na strechu a na druhý koniec lana som pripevnil sud. Zavesil som sud na kladku a naplnil som ho tehlami. S pocitom dobre vykonanej práce som zišiel dolu, pevne som uchopil lano, očakávajúc váhu suda, a trhnutím som ho uvoľnil, aby som začal pomaličky a opatrne spúšťať 250 kg tehál na zem. (Tu si, prosím, pripomeňte zo strany 11 formulára 12/2, že vážim asi 75 kg). Bol som vskutku prekvapený, keď som ucítil, že strácam pevnú pôdu pod nohami. Zrazu som sa odlepil od zeme, čo ma trošičku vyviedlo z rovnováhy, takže som zabudol uvoľniť lano zo zovretia svojich prstov. Nutné podotknúť, že tou dobou som sa už pohyboval značnou rýchlosťou smerom hore po boku budovy. Približne v úrovni tretieho poschodia som stretol sud, ktorý vykonával podobný pohyb ako ja, samozrejme, opačným smerom. Jeho rýchlosť na mňa urobila skutočný dojem a myslím, že sa tým vysvetľuje zlomenina predlaktia, množstvo menších odrenín a trikrát prerazená kľúčna kosť, ako sa dočítate vo formulári o nehode. Spomalený iba mierne, pokračoval môj vzostup svižným tempom po rohu budovy a nezastavil som sa, až kým sa prsty mojej pravej ruky neocitli päť centimetrov hlboko zarazené v kladke, o ktorej som sa zmienil v predošlom odstavci môjho listu. Našťastie som v tejto chvíli začal znova naberať svoju stratenú rozvahu a pri pohľade dolu, po zistení, že sa nachádzam šesť poschodí nad zemou, som bol schopný udržať sa lana aj navzdory nepredstaviteľnej bolesti, ktorá ma ochromovala. Približne v tom momente sud plný tehál narazil na zem. Silou nárazu sa uvoľnilo dno suda a tehly sa vysypali. Teraz, zbavený hmotnosti svojho obsahu, vážil sud asi iba 25 kg. (Tu by som chcel znovu poukázať na predošlé odstavce a pripomenúť moju vlastnú hmotnosť.) Ako si iste dokážete predstaviť, značnou rýchlosťou som začal klesať po boku budovy smerom dolu. Približne v úrovni tretieho poschodia som stretol sud, ktorý stúpal. Stálo ma to zlomeninu oboch členkov, vyrazené zuby, prerazenú čeľusť a pomliaždeniny na nohách a niektorých veľmi citlivých, mäkkých častiach tela. Potom sa však šťastena začala obracať na moju stranu. Zrážka so sudom totiž spomalila môj pád a zmenšila tak moje zranenia, ktoré som utrpel pri dopade na vysypanú hromadu tehál, takže som vyviazol iba s tromi zlomenými rebrami. Nemôžem sa ubrániť pohnutiu, keď si spomínam, ako som ležal na hromade vysypaných tehál, v bolestiach, neschopný akéhokoľvek pohybu, ale pohľad na prázdny sud, visiaci šesť poschodí nado mnou, ma, nanešťastie, opäť zbavil rozvahy a ja som si konečne uvoľnil prsty mojej pravej ruky, do tej doby pevne zvierajúcej koniec lana.“

 

Poučenie

Táto udalosť je názorným príkladom zle naplánovanej stratégie, ktorá môže mať katastrofálne následky. Je to naozaj poučný príbeh. Verím, že sa vám takáto vec nikdy nestane, a že vždy budete mať veci dobre naplánované. V pracovnom aj súkromnom živote.

 

Čo ma z príbehu zaujalo najviac? (napíšte si) ………………………………………………………………………………………………………………….




Veci, ktoré sa naplánovať nedajú

Samozrejme, sú veci, ktoré sa naplánovať nedajú a jednoducho sa stanú. Napríklad, že sa potknete, vyhráte loto, stretnete vysnívaného partnera… Môžete si však naplánovať, aký postoj k týmto nenaplánovaným situáciám zaujmete. Naplánujte si, že ak sa potknete, nebudete nadávať, ak vás niekto zobudí z tvrdého spánku, nebudete nevrlý, ak vás čašník nechtiac obleje horúcou kávou, nebudete naštvaný, ale obrátite to na žart… Jednoducho sa rozhodnite, že na každú negatívnu skúsenosť zareagujete pozitívne. Zlá správa je, že nenaplánované veci sa stávajú. Dobrá správa je, že si môžeme naplánovať postoj, ktorý k nim zaujmeme. Ako aj svoje reakcie. Nenaplánované udalosti nás potom „nerozhodia“.

Možnože práve teraz, keď čítate tieto riadky, vás niekto vyrušil. Naplánujte si, ako zareagujete, ak sa to zopakuje. Môžete si tiež naplánovať, že keď nabudúce začnete s čítaním tejto knihy, pôjdete niekam, kde vás nikto nebude rušiť. Napríklad do nejakej miestnosti v dome, do ktorej nikto nechodí, alebo zostanete po pracovnej dobe v kancelárii. Určite sa to dá naplánovať.

 

Poučenie

Myslite na to, že väčšina vecí sa dá naplánovať. V pracovnom zošite uvádzam ako príklad svoje vlastné plánovanie. Napísať si takýto plán však dokáže každý. Ale treba sa ním aj riadiť. Ja sa svojho plánu držím, a preto som prípravu tejto knihy dokončil v plánovanom čase, a dokonca na plánovanom mieste.

 

Čo ma z príbehu zaujalo najviac? (napíšte si) ………………………………………………………………………………………………………………….

 

[image: droppedImage-2.png]  Úloha č. 1: Vytvorte si vlastný plán.

 

Popis úlohy

Plánovanie je individuálne. Nikto vám nedokáže na mieru naplánovať podnikanie alebo život, pretože iba vy dokonale poznáte svoje kvality. Iní ľudia vám môžu len ukázať, ako sa dá plánovať. Ak niekto tvrdí, že vám na mieru naplánuje biznis alebo život, bude to miera jeho skúseností. Takýto človek vám predstaví svoj vlastný plán. To býva častá chyba manažérov. Naplánovať niekomu úspech na mieru sa jednoducho nedá. Kto tvrdí opak, klame.

Vašou nasledujúcou úlohou bude dokonalé plánovanie. Ja ako príklad uvádzam plánovanie môjho biznisu. Ak ste zamestnancom, môžete si naplánovať niečo iné, napríklad, ako získate svoje vysnívané auto alebo ako schudnete. Keďže táto kniha mala byť pôvodne internetovým kurzom, presne som si naplánoval, ako bude celý kurz prebiehať. (Mimochodom, internetový kurz spustíme pár týždňov po vydaní tejto knihy. Viac informácií získate na stránke www.thevision.sk.) Vytvorte si v priebehu týždňa podobný plán, a to s ľubovoľným zameraním.

 

Tomášov plán

Názov: Pripravovaný e-kurz „6 návykov úspešných osobností“.

 

Cieľ – ročný: Chcem, aby do 01.08.2012 tento kurz úspešne ukončilo 180 účastníkov, a aby ho využívali aj firmy.

 

Cieľ – mesačný: Každý mesiac otvoriť novú triedu s 15 účastníkmi.

 

Cieľ – týždenný: Každý týždeň úspešne ukončiť s účastníkmi kurzu jednu lekciu.

 

Cieľ – denný: Každý deň sa minimálne 3 hodiny venovať e-kurzu.

 

Denný cieľ dosiahnem takto:

08:00 – 10:00

Venujem sa e-kurzu (komunikácia s účastníkmi cez e-mail, odpovede na e-maily účastníkov, naplánovanie skype hodín, kontrola kurzu…). (Samozrejme, každú z týchto činností mám detailne naplánovanú.) 20:00 – 21:00

Analýza dňa e-kurzu.

21:00 – 21:30

Plánovanie nasledujúceho dňa (denník).

 

Týždenný cieľ dosiahnem takto:

5-krát do týždňa budem viesť skype hodinu s účastníkmi kurzu, počas ktorej odpoviem na otázky, aby mohli ukončiť lekciu.

(Každú skype hodinu mám detailne naplánovanú.) Nedeľa: Analýza týždňa e-kurzu.

 

Mesačný cieľ dosiahnem takto:

Otvorím novú triedu s 15-timi účastníkmi. Budem využívať marketing. (Máme rozplánovanú marketingovú stratégiu.) Každý 30. deň v mesiaci urobím mesačnú analýzu e-kurzu.

 

Ročný cieľ dosiahnem takto:

Budem zdokonaľovať e-kurz tak, aby študenti dosiahli čo najlepšie výsledky v čo najkratšom možnom čase. Výsledky budem analyzovať s tímom lektorov na víkendovom firemnom zasadnutí, ktoré sa bude konať každý rok. Lektori si prinesú svoje analýzy a ročné správy, upozornia na možné rezervy a zlepšenia. Na zasadnutí sa budeme zaoberať aj štatistikami. S marketingovými špecialistami nastavíme marketing na ďalší rok.

Súčasťou firemného zasadnutia bude aj stanovenie nových cieľov.

 

Takto vyzerá moje plánovanie. Ako príklad som uviedol vedenie e-kurzu. Keby som vám predstavil celý plán, bolo by to na niekoľko strán veľkosti A4, pretože súčasťou plánu sú aj analýzy, ktoré robím každý deň.

 

Všeobecné plánovanie

 

Diár

Pri plánovaní vždy používam diár, do ktorého si značím termíny, údaje o schôdzkach alebo telefonátoch a podobne. Diár patrí k základnému manažérskemu vybaveniu. Nosím ho stále so sebou. Dnes sú v móde elektronické diáre, iPady a rôzne zariadenia, ktoré sú schopné vytvoriť aj štatistiku. Týmto výdobytkom techniky veľmi neverím. Aj keď niektoré z nich vlastním, zostávam verný klasickému diáru a ceruzke, ktorá má gumu.

 

Moje plánovanie s diárom sa začína v nedeľu. Naplánujem si (orientačne) schôdzky na celý týždeň. V pondelok ráno si dohodnuté stretnutia telefonicky overím. Ešte predtým, ako si rozplánujem pracovné aktivity, si naplánujem program pre seba (wellness, šport, rodinu, priateľku…).

Nové termíny si v priebehu týždňa vždy zapisujem do diára. Keď sa v ňom objaví prázdne miesto, snažím sa ho zaplniť. Pri tom sa držím pravidla, že dôležité veci dávam na prvé miesto. Naliehavé veci sú pre mňa druhoradé. Podstatné je, aby som pracoval efektívne, a aby som mal čas aj pre seba. Mnoho manažérov si najskôr naplánuje prácu. A to je chyba, lebo potom im už veľa času nezostane. V živote je však dôležitá harmónia.

 

Denník

Neoddeliteľnou súčasťou môjho plánovania je aj denník. Obyčajne pred desiatou hodinou večer si sadnem a rozmýšľam, čo budem robiť nasledujúci deň, a potom si to zaznačím do denníka. Bez termínov. Termíny si zapisujem do diára nasledujúce ráno, keď si prípadné schôdzky overím a dohodnem si presný čas stretnutia. Toto všetko mi trvá maximálne 20 minút. Najlepšie na tom je, že keď sa ráno zobudím, presne viem, čo budem v ten deň robiť. Tým som sa zbavil nepríjemného pocitu, ktorý som mával v minulosti, keď som nevedel, čo ma v priebehu dňa čaká. Denník je vynikajúca vec na zaznamenávanie úloh, ktoré sa nezmestia do diára, ako je zaplatenie faktúry za telefón, nákup potravín a iné každodenné drobnosti. Pomôže vyhnúť sa hádkam a otázkam typu „prečo zasa nemáme chlieb?“.

 

Záver

Plánujem si veci tak, aby mi to vyhovovalo. To znamená, že vždy beriem do úvahy presuny, zápchy, nepredvídateľné situácie a ku každému stretnutiu pridávam polhodinu. Od 12:00 do 13:00 mám vyhradený čas na obed, ale pracovné veci cez obed neriešim. Plánovanie je jednoduchá vec, ak sa držíte toho, čo ste si naplánovali. Pamätajte si, že keď sa prestanete držať svojich plánov, už nepracujete na úspechu, ale na neúspechu. A preto si vždy naplánujte iba to, čo zvládnete. Ak si naložíte na plecia priveľa, môže sa stať, že to neunesiete. Musíte si vybrať cestu, ktorá vám vyhovuje. Potom stačí vedieť to „auto“ ovládať; a to zabezpečí vzdelanie, ktorým sa budeme zaoberať v nasledujúcej lekcii.

 

Otázky

Odpovedzte na otázky a zamyslite sa nad nimi

 

Čo ma najviac zaujalo z uvedeného plánovania?

…………………………………………………………………………………………………………………

Toto budem praktizovať:

…………………………………………………………………………………………………………………

 

Moje plánovanie (Skúste si naplánovať určitú vec podľa predošlého príkladu. Môže ísť o plánovanie čohokoľvek.) Názov:………………………………………………………..

Cieľ ročný: ………………………………………………….

Clieľ mesačný: ……………………………………………

Cieľ týždenný: ……………………………………………..

Cieľ denný: ………………………………………………….

 

Denný cieľ dosiahnem takto:

……………………………………………………………………………………………………………………

 

Týždenný cieľ dosiahnem takto:

……………………………………………………………………………………………………………………

 

Mesačný cieľ dosiahnem takto:

……………………………………………………………………………………………………………………

 

Ročný cieľ dosiahnem takto:

……………………………………………………………………………………………………………………

Úlohy:

 

– Začnite používať diár a denník. Papier a pero sú zázrak.

 

– Naplánujte si podľa uvedeného príkladu, ako dosiahnete svoje najväčšie ciele.









ŠTVRTÁ LEKCIA - Vzdelanie




Citáty

„Vzdelanie, to je umenie vyznať sa v živote.“

John G. Hibben

 

„Vzdelanie má horké korienky, ale sladké ovocie.“

Aristoteles

 

„Múdri ľudia nemusia byť vždy vzdelaní. Vzdelaní ľudia nemusia byť vždy múdri.“

Lao-c

 

„Oficiálne vzdelanie vám zaistí živobytie. Sebavzdelávanie vám zaistí bohatstvo.“

Jim Rohn

 

„Ak sa niekto uberá zlou cestou, nepotrebuje motiváciu, aby išiel rýchlejšie; potrebuje vzdelanie, ktoré by mu ukázalo správny smer.“

Jim Rohn

 

„Mám jednoduchý prístup k veciam. Aj keď to, čo robím, môže byť veľmi zložité, viem, ako to mám analyzovať. Nezačína sa s hotovým mrakodrapom, začína sa s plánmi a základmi. Uvedomujem si, že všetko si vyžaduje čas a trpezlivosť, a to platí aj pre vzdelanie.

Donald Trump

 

„Nikdy som nedopustil, aby škola stála v ceste môjmu vzdelaniu.“

Mark Twain

 

„Hodina štúdia denne vás za tri roky dostane na vrchol vo vašom odbore. Za päť rokov sa stanete celonárodnou autoritou. Za sedem rokov môžete byť v tom, čo robíte, jedným z najlepších ľudí na svete.“

Earl Nightingale

 

„Čokoľvek sa učíš, učíš sa pre seba.“

Gaius Titus Petronius

 

Ktorý z citátov sa mi páčil najviac? (ručne opíšte celý citát) ………………..………………………………………………………………………………………………….

 

Predstavenie lekcie

Poviem vám to otvorene. Nemám maturitu. Mám len výučný list. Učil som sa na trojky, na štvorky. Nikdy som síce neprepadol, ale, úprimne, veľa mi k tomu nechýbalo. Teraz si asi poviete „tak čo mi tu ideš rozprávať o vzdelaní!“. Zarábam však slušné peniaze, mám firmu, obchod, zamestnancov, kontakty, čas na seba aj na rodinu, záľuby. Napriek tomu, že som v škole nevynikal.

Nemám v úmysle analyzovať ani školstvo, ani môj postoj k nemu. Chcem iba povedať, že vyššie vzdelanie a titul umožnia nájsť si lepšiu prácu, ale úspech nezaručia. Táto lekcia nemá byť o akademickom vzdelávaní, ale o vzdelávaní, ktoré dopomôže k úspechu. O vzdelávaní, ktoré z vás môže urobiť miliardárov, filantropov alebo duchovne bohatých a pozitívne zmýšľajúcich ľudí. Takéto vzdelávanie nie je „nič nasilu“. Stačí čítať, počúvať a nechávať si informácie preniknúť do podvedomia. Hovorím o výučbe úspechu. V tejto lekcii sa dozviete, aké vzdelanie by ste mali mať, ak chcete byť úspešní, a čo by ste mali urobiť, aby ste takéto vzdelanie získali; pochopíte význam vzdelania a dozviete sa, prečo len tri percentá ľudí uspeli a deväťdesiatsedem percent ľudí je neúspešných.

 

Prečo je štvrtá lekcia o vzdelaní?

Náuka o úspechu by podľa môjho názoru mala byť povinný predmet. V školách nás síce učia veci, ktoré nám zvyšujú inteligenčný kvocient, ale jeho výška ovplyvňuje úspech iba do určitej miery. IQ mnohých úspešných ľudí nie je príliš vysoké, stačí sa pozrieť do štatistík. Väčšina z nich – všetka česť výnimkám – má iba priemerné IQ. Pýtam sa teda: Ak ani škola, ani výška IQ neurčujú, či môžeme alebo nemôžeme byť úspešní, tak čo to určuje? Odpoveď je: Kombinácia určitých vlastností. Môžeme ich nazvať aj „vlastnosti úspechu“, pretože sú typické pre úspešných ľudí. Táto kniha hovorí práve o nich: o cieľavedomosti, postoji, schopnosti plánovať, vzdelaní, vytrvalosti a aktivite. Sú to vlastnosti, ktoré pomáhajú dosiahnuť úspech tak v podnikaní, ako aj v živote.

Povedzte, ktorí z úspešných ľudí nemajú aspoň tri z týchto vlastností? Našli by ste ich len veľmi ťažko. Dobrá správa je, že všetky tieto vlastnosti sa dajú osvojiť. Viem to, lebo som to musel urobiť aj ja.

 

Čo vám prinesie táto lekcia?

Zistíte, že „vlastnostiam úspechu“ sa dá naučiť, čím sa priblížite k trojpercentnej menšine úspešných ľudí, a dozviete sa, ako tieto vlastnosti môžete využiť na dosiahnutie svojich cieľov. Pochopíte, že učiť sa úspechu nie je ako bifľovať sa v škole, a že to, čo sa naučíte, budete môcť aj využívať. Ak teda chcete dosiahnuť dlhodobý úspech, osvojte si vlastnosti úspechu a úspešných ľudí.

Ak chcem byť v niečom dobrý, je podľa mňa dôležitý tréning?

…………………………………………………………………………………………………………………

 

Ako často čítam knihy s tématikou odboru, v ktorom podnikám/pracujem?

…………………………………………………………………………………………………………………

 

Píšem si zápisky a poznámky z toho, čo sa z kníh naučím?

………………………………………………..……………………………………………………………….

 

Viem o určitých veciach, ktoré by mi pomohli k úspechu, mal by som ich robiť a nerobím?

…………………………………………………..…………………………………………………………….




Výskum N.A.S.A.

Viete o tom, že vidieť obraz taký, ako ho v skutočnosti vidíme, nám umožňujú neurónové spojenia v mozgu? Novorodenec tieto spojenia ešte nemá vytvorené a jeho obraz je prevrátený. Mozog potrebuje minimálne 30 dní na to, aby vznikli tieto neurónové spojenia, a aby dieťa začalo vidieť normálne – oblohu tam, kde je obloha a zem tam, kde je zem.

N.A.S.A. urobila nasledovný pokus: Niekoľkým testovaným astronautom dali špeciálne okuliare, ktoré si nemohli zložiť. Okuliare spôsobovali, že astronauti videli obraz hore nohami. Namiesto toho, aby si vložili jedlo do úst, pichli sa vidličkou do hlavy alebo do brucha. Nemohli ani chodiť, pretože chodiť po oblohe je ťažké. Približne po mesiaci sa stala zaujímavá vec. Mozog obraz otočil a astronauti videli cez okuliare normálne. Najedli sa a pohybovali sa bez pomoci. Avšak astronaut, ktorému po dvoch týždňoch okuliare zložili, len na 15 minút, musel začať odznova, čiže vyčkať celý ďalší mesiac, kým cez špeciálne okuliare začal vidieť normálne; pretože neurónové spojenia v jeho mozgu sa prerušením procesu prispôsobovania vrátili do pôvodného stavu. V praxi to znamená, že ak napríklad zmeníte spôsob stravovania, a po dvoch týždňoch zjete niečo nevhodné, ocitnete sa na začiatku svojho snaženia a musíte vydržať celý ďalší mesiac, kým sa nový spôsob stravovania pre vás stane prirodzený.

 

Poučenie

Ak si chcete vytvoriť nové návyky, musíte ich bez prerušenia uplatňovať minimálne mesiac. Napríklad, ak chcete pravidelne chodiť do posilňovne a dodržíte stanovený režim aspoň 30 90 dní, vypestujete si prirodzenú potrebu a nebudete sa musieť do toho nútiť. To isté platí o čítaní kníh a ďalších činnostiach. Je to vynikajúci spôsob, ako vedome zmeniť svoje podvedomie.

 

Čo ma z príbehu zaujalo najviac? (napíšte si) ………………………………………………………………………………………………………………….




Kto nečíta, nevie

Ak chcete byť úspešní, musíte veľa čítať! Úspešný kulturista určite prečítal veľa kníh a časopisov o kulturistike a úspešný horolezec o Mount Evereste. Úspešný predajca sa nezaobíde bez čítania o predaji a úspešný poisťovací agent bez čítania o predaji a finančnom trhu. Viete si predstaviť úspešného lekára, ktorý nebude každú chvíľu čítať o medicíne?

Žiaľ, nenarodili sme sa ako múdri a svetaskúsení, a tak nám nezostáva iné, než tieto vedomosti niekde získať. Najlepšie od ľudí, ktorí už dosiahli nejaký úspech. Mnohí z nich napísali knihy. Ako úspešní ľudia vedia určite niečo, čo vy ešte neviete, a ak sa chcete dostať ďalej a vyššie, mali by ste sa o ich skúsenosti zaujímať. Ak ste napríklad obchodník alebo predajca, čítajte o tom, ako viac predávať, ako komunikovať so zákazníkmi, ako na nich pôsobiť…

Bob Proctor na svojich seminároch hovorí, že čím viac vedomostí zo svojho odboru máme, tým viac sme nenahraditeľní. Čím viac sme nenahraditeľní, tým viac zarábame. Čím viac zarábame, tým komfortnejšie môžeme žiť a čím komfortnejšie žijeme, tým sme šťastnejší.

 

Poučenie

Spomínané vedomosti vo filmoch nenájdete. Uvedomte si, že všetka múdrosť sveta je v knihách. Priemerný Európan sa asi štyri hodiny denne pozerá na televíziu. Keby tento čas venoval čítaniu odborných kníh, za päť rokov by sa stal expertom vo svojom odbore. Preto každý deň čítajte, aspoň 30 minút. Ako sa k tomu „donútiť“? Prečítajte si predchádzajúce odstavce.

 

Čo ma z príbehu zaujalo najviac? (napíšte si) ………………………………………………………………………………………………………………….




Čím viac poznámok, tým viac múdrosti

Poznáte to… Chytíte do ruky knihu a za mesiac ju prečítate. Po nej ďalšiu a ďalšiu… O pár mesiacov si pri pohľade na tieto knihy len horko-ťažko spomeniete, čo sa v nich píše. Veľa vedomostí ste nezískali. Je to podobné, ako keď si v škole nepíšete poznámky, a tak vám z prebraného učiva v pamäti veľa nezostane. Možno je váš čas zabúdania dlhší ako pár mesiacov, možno je to rok alebo dva, ale aj vtedy je to luxus, ktorý si nemôžete dovoliť. Inšpirujte sa kulturistom. Ten si prečíta, ako má vyzerať tréning, ktorý mu zostavil tréner, a začne trénovať. Iba vďaka tomu si zapamätá, čo potrebuje. Alebo si myslíte, že vaša hlava funguje inak a budete si pamätať, čo ste čítali pred troma rokmi, aj keď to nepoužívate v praxi?

Druhý spôsob je zapisovanie. Ja mám zošit, do ktorého si zapisujem všetko, čo by som chcel uviesť do praxe, prípadne, čo som sa naučil a čo mi môže pomôcť, aby som bol úspešný. Tieto poznámky si čítam každý deň a snažím sa ich prakticky využiť. Pri čítaní knihy si zasa podčiarkujem alebo zapisujem, čo je pre mňa dôležité. Jednoducho trénujem. Tréning je na to, aby ste boli lepší. V tomto prípade slúži na to, aby ste boli úspešní. Tak ako kulturista nemôže byť bez tréningu kulturistom, ani vy nemôžete byť bez tréningu úspešní.

 

Poučenie

O všetkom, čo ste sa naučili a chcete prakticky využiť, si robte poznámky. Uvedomte si, že na knihy, ktoré ste prečítali, bez poznámok zabudnete, a že bez tréningu nemôžete byť úspešní. Ešte dnes si kúpte zošit, do ktorého si budete zapisovať všetko, čo vás môže priblížiť k úspechu. Dajte si záväzok, že si tieto poznámky niekoľkokrát do týždňa prečítate a budete ich využívať v praxi.

 

Čo ma z príbehu zaujalo najviac? (napíšte si) ………………………………………………………………………………………………………………….

Popis úlohy

– Zapíšte si päť svojich zlozvykov, o ktorých viete, že vám bránia dosiahnuť úspech.

– Zapíšte si päť návykov, ktorými chcete tieto zlozvyky nahradiť.

– Začnite sa zbavovať svojich zlozvykov podľa „receptu“, ktorý uvádzam v tejto lekcii.

 

Príklad:

1) Vstávam o deviatej ráno. Tento zvyk mi bráni, aby som bol úspešnejší, pretože keby som vstával skôr, stihol by som urobiť viac z toho, čo mám v pláne.

2) Vstanem každé ráno o šiestej hodine. Naplánujem si celý deň a o 7:30 už budem naplno pracovať.

 

Začnite, vydržte 30 90 dní a vypestujete si nové návyky.

 

5 zlozvykov, o ktorých viem, že mi bránia v dosiahnutí úspechu: ………………..……………………………………………………………………………………………….

 

5 dobrých zvykov, ktorými nahradím tie zlé, a ktoré mi pomôžu k dosiahnutiu úspechu: ………………..……………………………………………………………………………………………….

Popis úlohy

– Dajte si záväzok, že každý deň budete minimálne 30 minút čítať. Majte na pamäti slová Earla Nightingala: „Hodina štúdia denne vás za tri roky dostane na vrchol vo vašom odbore. Za päť rokov sa stanete celonárodnou autoritou. Za sedem rokov môžete byť v tom, čo robíte, jedným z najlepších ľudí na svete.“.

– Prečítajte za mesiac aspoň jednu knihu. Ktorých 12 kníh prečítate tento rok?

………………..……………………………………………………………………………………………….

Úlohy:

 

– Každý deň minimálne 30 minút čítajte.

 

– Robte si poznámky.

 

– Zapíšte si päť svojich zlozvykov a začnite preprogramovávať svoje myslenie spôsobom, ktorý odporúča aj N.A.S.A.

 

– Prečítajte za rok minimálne 12 kníh.









PIATA LEKCIA - Vytrvalosť




Citáty

„Tajomstvom úspechu je účelná vytrvalosť.“

Benjamin Disraeli

 

„Tri nevyhnutné veci, aby bolo možné dosiahnuť čokoľvek, čo stojí za to: práca, vytrvalosť a zdravý rozum.“

Thomas Alva Edison

 

„Neúspech je často dôsledkom veľmi malej vytrvalosti.“

Zig Ziglar

 

„Trpezlivosť a vytrvalosť majú magický efekt, pri ktorom sa strácajú problémy a miznú prekážky.“

John Quinci Adams

 

„Čo je ťažké, prekonávam vytrvalosťou.“

Horatius

 

„Svet patrí víťazom, a víťazom môže byť každý, kto má dosť rozhodnosti a vytrvalosti.“

Orison Swett Marden

 

„Ani jeden mladý človek nie je taký nešikovný, aby neuspel aspoň v jednej veci, ak je vytrvalý.“

Leonardo Da Vinci

 

Ktorý z citátov sa mi páčil najviac? (ručne opíšte celý citát) ………………..………………………………………………………………………………………………….

 

Predstavenie lekcie

O vytrvalosti sa toho už veľa popísalo a väčšina kníh, ale aj úspešných ľudí, tvrdí, že je to jedna z podmienok úspechu. Ak si myslíte, že úspech je veľa peňazí a vyhráte v lotérii vďaka jednej stávke, vôbec nemusíte byť vytrvalí. Otázka však znie: Keď tie peniaze miniete, ako sa dostanete k ďalším? A čo keby ste zrazu prišli o celý majetok? Aby ste sa z takejto situácie dostali, museli by ste byť vytrvalí. Alebo by ste museli znova vyhrať v lotérii jackpot. Ale aj to si vyžaduje určitú vytrvalosť. Og Mandino vo svojej knihe Najlepší obchodník na svete píše, že vytrvalosť je ako údery sekerou do mohutného duba. Pri prvých úderoch sa strom ani nezachveje, ale nakoniec tie údery dub zotnú. A rovnako je to aj s úspechom. Aj tie malé kroky na ceste k úspechu vás priblížia k cieľu. Dosiahnuť cieľ je totiž dôležitejšie, ako dosiahnuť cieľ rýchlo. Podľa štatistík úspešní ľudia väčšinou dosiahli úspech postupne. Aby ho však mohli dosiahnuť, museli byť vytrvalí. Samozrejme, že človek okrem vytrvalosti potrebuje aj talent, podmienky, vízie… Vytrvalosť spojená s trpezlivosťou však bývajú neraz hlavným kľúčom k úspechu.

 

Prečo je piata lekcia o vytrvalosti?

Dosiahnuť cieľ jednoducho a rýchlo sa podarí málokomu. Väčšina úspešných ľudí musela prejsť náročnejšou cestou – vzdelávali sa, vyrovnávali sa s neúspechmi, učili sa na vlastných chybách… Prekonanie všetkých týchto nástrah vyžaduje značnú dávku vytrvalosti.

 

Čo vám prinesie táto lekcia?

Naučíte sa jednému zo starých umení – umeniu vytrvať. Kto by nechcel všetko a hneď? Zvyčajne to však nejde. Kto nemá dostatok vytrvalosti, môže podľahnúť negatívnym emóciám. Ak človek spája negatívne emócie s niečím konkrétnym, bránia mu túto vec k sebe pritiahnuť.

Naučte sa preto vytrvalosti a využívajte ju vo svoj prospech.

Som vytrvalý vo všetkom, čo robím?

…………………………………………………………………………………………………………………

 

Čo som dosiahol vďaka svojej vytrvalosti?

…………………………………………………………………………………………………………………

 

V čom viem, že nie som vytrvalý, ale mal by som byť?

…………………………………………………………………………………………………………………

 

Poznáš človeka, ktorý nie je vytrvalý a dosiahol úspech?

…………………………………………………………………………………………………………………

 

Sokrates a jeho lekcia

 

„Dnes sa naučíme veľmi jednoduchú vec. Každý z vás zamáva rukami,“ povedal raz veľký filozof Sokrates svojim žiakom. Potom ich požiadal, aby tak urobili každý deň až tristokrát. Nakoniec sa opýtal: „Myslíte, že to dokážete?“ Všetci sa rozosmiali. Kto by niečo také jednoduché nedokázal? Žiaci Sokratovi prisľúbili, že naozaj každý deň tristokrát zamávajú rukami.

Po mesiaci Sokrates povedal: „Mávať rukami tristokrát denne je tá najjednoduchšia vec. Chcem však vedieť, koľkí z vás to každý deň aj urobili.“ Nato všetci Sokratovi žiaci pyšne zdvihli ruky. Prešiel ďalší mesiac a Sokrates sa pýtal znova: „Koľkí z vás každý deň mávali tristokrát rukami?“ Tentoraz sa už neprihlásili všetci žiaci. Pätina z nich priznala, že stratila výdrž.

Keď dal Sokrates svojim žiakom túto otázku o rok, zdvihol ruku len jeden z nich – Platón. Žiak, ktorý sa zapísal do dejín svetovej filozofie veľkými písmenami.

 

Poučenie

Vytrvalosť môže priniesť svoje ovocie, aj keď sa to na prvý pohľad nezdá. Povedzme, že píšete knihu. Len tak, pre radosť z písania. Nemáte v pláne ju vydať, nepremýšľate o tom, či bude dobrá, či by ju ľudia kupovali, či by sa na ňu našiel vydavateľ. Po nejakom čase sa však začnete zaoberať myšlienkou, že by ste svoju knihu predsa len vydať mohli. Neodradí vás ani postoj niekoľkých priateľov, ktorých nenadchla. Píšete ďalej a venujete tomu stále viac a viac času. Potom ponúknete knihu niekoľkým vydavateľom. Všetci ju odmietnu, vy sa však nevzdávate. Prejde rok, dva, tri… a vám sa podarí jedno z vydavateľstiev presvedčiť, aby knihu vydalo. A stane sa z nej bestseller…

 

Čo ma z príbehu zaujalo najviac? (napíšte si) ………………………………………………………………………………………………………………….




Aj história má príbehy vytrvalosti

História – bližšia či vzdialenejšia – má na zozname celý rad úspešných ľudí, ktorí boli obdarení veľkou vytrvalosťou. Športový svet pozná hráča, ktorého vyhodili z univerzitného basketbalového tímu pre nedostatok talentu. Jeho to však neodradilo. Každý deň trénoval niekoľko hodín. Často sa dokonca v noci vykrádal zo svojej izby a išiel si zahádzať na kôš. A čo bolo ďalej? Stačí povedať jeho meno – Michael Jordan.

Iný mladý muž začínal svoju kariéru na ulici ako čistič topánok. Bol bez peňazí, bez rešpektu, mal zdravotné problémy… Keď sa dal na politickú dráhu, osemkrát prehral voľby. Nerezignoval. Dnes jeho meno pozná celý svet. Bol to Abraham Lincoln.

Len málokto vie, že Amerika takmer prišla o Disneyland. Waltovi Disneymu totiž chýbalo na uskutočnenie svojho sna niekoľko miliónov dolárov. Desiatky bánk mu povedali rozhodné NIE, ale nevzdával sa. Jeho sen sa nakoniec premenil na skutočnosť a Walt Disney sa stal jedným zo symbolov Ameriky.

A ktovie, koľko by svet čakal na žiarovku, nebyť vytrvalosti Thomasa Alva Edisona? Nie každý by bol totiž schopný opakovať svoj pokus desaťtisíckrát. Neskôr, keď sa Edisona v jednom rozhovore pýtali, prečo desaťtisíckrát zlyhal, odpovedal: „Nikdy som nezlyhal. Našiel som desaťtisíc spôsobov, ktoré nefungovali.“

Isté je, že všetci títo ľudia premenili svoje sny na skutočnosť iba preto, lebo boli dostatočne vytrvalí. Ak by sa vzdali po prvom, piatom či päťdesiatom neúspechu, nikdy by sme nepoznali mená Jordan, Lincoln, Edison.

Poučenie

Umenie vytrvať ovláda väčšina úspešných ľudí. Ak veríte svojim nápadom, nevzdávajte sa po prvom, druhom či treťom neúspechu. Majte pritom na pamäti, že Edison našiel desaťtisíc spôsobov, ktoré nefungovali, a vy možno len dva či tri. Čo ak bude ten štvrtý alebo piaty fungovať?

Zapíšte si všetky svoje nápady, ktoré nefungovali, a ktorých ste sa vzdali. A pokračujte!

 

Čo ma z príbehu zaujalo najviac? (napíšte si) ………………………………………………………………………………………………………………….




Malá vytrvalosť s veľkými dôsledkami

História ponúka mnoho poučných príbehov, v ktorých hlavnú úlohu hrá malá vytrvalosť. Tu je jeden z nich: Istému človeku veľmi chutila limeta a citrón. Rozhodol sa teda, že vytvorí nápoj. Nazval ho 3UP. Bola to chutná kombinácia limety a sódy, ale nápoj nemal úspech. A tak tvorca nápoja zmenil receptúru i marketing a uviedol na trh ďalší nápoj pod názvom 4UP. Opäť neuspel. Výsledkom tretieho pokusu bol nápoj s názvom 5UP. Už asi tušíte, ako to dopadlo. Tento človek nevedel prísť na to, v čom je chyba, ale bol pomerne vytrvalý a povedal si, že to ešte raz skúsi. Zmenil receptúru a nápoj dostal označenie 6UP. Spočiatku to vyzeralo nádejne, ale nakoniec sa nápoj takmer nepredával. Nepoznám meno toho muža, ale viem, že to vzdal. Receptúru nápoja predal za bezvýznamnú cenu jednej začínajúcej spoločnosti, ktorá bola presvedčená, že nápoj sa na trhu presadí. S receptúrou 6UP uviedla na trh nápoj s označením 7UP. Tento nápoj dnes pozná celý svet. Pri väčšej vytrvalosti jeho tvorcu to však mohlo dopadnúť aj inak…

 

Poučenie

Nikdy nevieme, čo sa skrýva za rohom. Kto má za sebou sto neúspešných pokusov, mal by začať so sto prvým. A vy? Koľko pokusov ste mali za sebou, keď ste sa vzdali? Urobte revíziu starých neúspechov a začnite znova. Vytrvalosť prináša víťazstvá!

 

Čo ma z príbehu zaujalo najviac? (napíšte si) ………………………………………………………………………………………………………………….

Popis úlohy

Zapíšte si päť vecí, o ktorých viete, že vám pri nich chýba vytrvalosť. Môže to byť oslovovanie klientov, ponúkanie produktov cez telefón alebo nejaký podnikateľský zámer, ktorý vám zatiaľ nevychádza. Môže to byť čokoľvek, v čom nie ste vytrvalí, ale mohli by ste byť. Potom k týmto piatim veciam pripíšte, čo môžete vytrvalosťou získať.

 

Príklad:

1) Nie som dostatočne vytrvalý v telefonovaní zákazníkom. Zvyčajne zavolám len trom, lebo mám nepríjemný pocit.

2) Čo môžem získať tým, že budem vytrvalý? Môžem získať viac zákazníkov, ktorí si kúpia môj produkt. Keď si zákazník kúpi odo mňa produkt, znamená to, že zarobím peniaze. Ak by som predal len jeden produkt za mesiac, zarobil by som 350 eur. Za 350 eur by som… doplňte, čo chcete.

 

Myslite na to, čo môžete získať

Dôležité je, aby ste svoje myšlienky obrátili od nepríjemných vecí k príjemným. Myslite na to, čo môžete získať, keď budete vytrvalí. Úspešní ľudia z príbehov v tejto lekcii nepremýšľali nad neúspechom, každý z nich bojoval za svoju vec. Títo ľudia vyhrali vďaka vytrvalosti.

 

Vytrvalosť je vlastnosťou úspešných a podmienkou úspechu. Dôkazom vašej vytrvalosti bude aj to, či ukončíte všetky lekcie z tejto pracovnej knihy a či začnete v praxi využívať, čo ste sa naučili.

 

1. Nie som dostatočne vytrvalý v ……………….…………..

Ak budem v tejto veci vytrvalý, získam: …………..……..

 

2. Nie som dostatočne vytrvalý v ……………….……………

Ak budem v tejto veci vytrvalý, získam: …………..………

 

3. Nie som dostatočne vytrvalý v ……………….…………..

Ak budem v tejto veci vytrvalý, získam: …………..……….

 

4. Nie som dostatočne vytrvalý v ……………….……………

Ak budem v tejto veci vytrvalý, získam: …………..…………

 

5. Nie som dostatočne vytrvalý v……………….………………

Ak budem v tejto veci vytrvalý, získam: …………..…….…..

 

[image: droppedImage-2.png]  Úloha č. 2: Zamyslite sa nad tým, v čom ste vytrvalí.

 

Popis úlohy

– Spomeňte si na šesť najväčších výhier svojho života. Písali ste o nich v kapitole o postoji. Boli ste v týchto šiestich veciach vytrvalí?

– Zapíšte si svoju najväčšiu životnú výhru. Bola výsledkom vytrvalosti? Vytrvalosť je veľmi dobrá vlastnosť. Ak ju máte, máte úspech na dosah!

 

Najväčšia výhra môjho života:

………………………………………………………………………………………………………………..

 

Bola táto výhra výsledkom vytrvalosti?

………………………………………………………………………………………………………………..

Úlohy:

 

– Pri ktorých piatich veciach nie ste vytrvalí? Čo môžete získať, ak budete vytrvalí? (Myslite iba na to, čo môžete získať.) 

– Zamyslite sa nad svojimi najväčšími úspechmi. Dosiahli ste ich svojou vytrvalosťou? (Uvedomte si, že úspech vyžaduje čas a dosahuje sa postupne.) 







ŠIESTA LEKCIA - Aktivita




Citáty

„Akcia je vždy lepšia, ako vyčkávanie. Bohatí ľudia sú stále pripravení na niečo nové. Vedia, že keď sa firma rozbehne, kedykoľvek môžu skorigovať kurz a doladiť, čo sa im na začiatku nepodarilo.“

Hary T. Eker

 

Predstavenie lekcie

Keď som pracoval ako predajca, hneď prvý mesiac som sa naučil jednu vec: môžem mať veci pekne naplánované, môžem ovládať stratégiu, môžem mať veľké ciele a myslieť pozitívne, ale bez činorodosti je to bezcenné. Nijaká kniha, mrakodrap, loď alebo lietadlo nevznikli bez pričinenia. Určite aj vy poznáte ľudí, ktorí priveľa rozmýšľajú, zvažujú možnosti a riziká a nakoniec nespravia nič. Takíto ľudia sú odsúdení na neúspech, pretože úspech bez aktivity neexistuje. Rozmýšľanie je pekná vec, ale nesmie byť samoúčelné. Ak sa do niečoho nepustíte vy, pustí sa niekto iný. Pretože sú ľudia, ktorí rozmýšľajú, a sú ľudia, ktorí konajú. Ľudia, ktorí rozmýšľajú, sa možno vyhnú rôznym problémom a neúspechom, ale tiež nič nezískajú. Treba vychádzať z toho, že nikdy nebudeme mať dokonalé informácie. Väčšina z najbohatších ľudí sveta vôbec nemala v pláne zbohatnúť na tom, na čom nakoniec zbohatla. Usmernila ich vlastná aktivita. Víťazí ten, kto namiesto vyčkávania a kalkulovania koná.

 

Prečo je šiesta lekcia o aktivite?

Mnoho ľudí chodí na rôzne motivačné školenia a číta rôzne knihy, ktoré im majú dodať silu a odvahu. Stretávajú sa s úspešnými ľuďmi, aby sa naladili na pozitívnu vlnu… Ale pocity ešte nikomu nepriniesli úspech, peniaze alebo viac klientov. Na to je potrebná aktivita. Potvrdí vám to každý úspešný obchodník či podnikateľ: kľúčom k zisku je aktivita; kľúčom k úspechu je aktivita; kľúčom k zdraviu je aktivita… Aby vôbec niečo začalo, je potrebná aktivita. Vždy je to o aktivite. Aj keď téma aktivity tvorí v tejto knihe poslednú lekciu, v živote stojí na začiatku. Rozhodol som sa, že problému aktivity sa budem venovať na záver kurzu, aby ste si hneď po jeho ukončení uvedomili, že stojíte na začiatku cesty, a že bez naštartovania a následnej akcie sa nerozbehnete.

 

Čo vám prinesie táto lekcia?

Uvedomíte si, že namiesto nekonečného zvažovania treba niekedy jednoducho konať. Rozhýbete sa a budete v nedohľadne, keď iní sa ešte len postavia na štartovaciu čiaru.

V čom dosahujem najlepšie výsledky?

…………………………………………………………………………………………………………………

 

V čom som najaktívnejší?

…………………………………………………………………………………………………………………

 

Aktivita plodí úspech

 

John žil v malom mestečku pri rieke. Mal 24 rokov a veľkú záľubu vo vyrezávaní rôznych predmetov z dreva. Okrem toho rád chytal ryby a čítal knihy. Pracoval v malej drevárskej spoločnosti, ktorá spracovávala drevo z blízkeho okolia. John miloval drevo a jeho snom bolo pracovať v obchode s drevom. Vedel, čo chce, aj keď ešte nemal úplne presnú predstavu.

Matthew bol študent a žil v New Yorku. Mal takisto 24 rokov a takisto záľubu v dreve. Aj on vyrezával z dreva rôzne predmety. Živil ho jeho otec, úspešný newyorský podnikateľ. Matthew celé dni vyrezával, občas sa šiel zabaviť a s neveľkým nadšením navštevoval prednášky na miestnej univerzite. Aj on mal sen. Sníval o tom, že jeho drevené sošky sa budú predávať po celom svete. Ale zatiaľ pre to nič neurobil.

John sa medzitým zoznámil s manažérom malej drevárskej spoločnosti, ktorý sa volal Phill. Spriatelili sa. Na spoločnej rybačke John vystružlikal sošku, ktorá sa Phillovi veľmi zapáčila. John mu ju daroval a požiadal ho, aby jeho sošky ukázal aj svojim klientom. O krátky čas si založil internetovú stránku a jeho obchod so soškami sa začal rozbiehať. Vyrábal a predával stále viac a viac. Nakoniec spolu s Phillom založili firmu, ktorá časom nadobudla hodnotu niekoľkých miliónov dolárov.

A Matthew? Naďalej žije z otcových peňazí. Vyrezávaniu sošiek sa už nevenuje, lebo sa dozvedel o Johnovej firme a usúdil, že pre neho v tomto biznise už nie je miesto.

 

Poučenie

Sen je krásna vec. Cieľ takisto. Ale ak budete sedieť doma a rozmýšľať o tom, aké by to bolo, keby…, tak nečakajte nijaké výsledky! John bol aktívny, vzdelával sa vo svojom odbore, stretával sa s ľuďmi, ktorí pracovali v drevárskom priemysle, a svoje nápady premieňal na skutočnosť. Dokázal ísť za svojím cieľom. A ísť si za niečím znamená vyvíjať aktivitu!

Aj Matthew mohol byť úspešný. Jeho smola, že nebol aktívny.

 

Čo ma z príbehu zaujalo najviac? (napíšte si) ………………………………………………………………………………………………………………….




Aktivita ničí strach

Celý život sa venujem priamemu predaju. To znamená, že som vždy pracoval s ľuďmi. Pri priamom predaji je bežnou vecou telefonicky oslovovať neznámych ľudí a ponúkať im určitý produkt. Samozrejme, je to veľmi neosobný spôsob predávania, ale pokiaľ chcete byť úspešní, musíte vyskúšať všetko. Aj ja som spočiatku pociťoval odpor, ale prekonal som ho. Neskôr som učil nováčikov, ako majú predávať cez telefón. Viacerí z nich, hneď ako počuli, že budú musieť predávať cez telefón, okamžite odišli; ostatných viditeľne ovládol strach. Výučbu som začal tak, že som im niekoľkými telefonátmi ukázal, ako to majú robiť. Ich prvá reakcia bola, že oni to nedokážu. Tak som dal najbližšiemu nováčikovi do ruky telefón a požiadal ho, aby zavolal klientovi. Po päťminútovom prehováraní napokon vytočil číslo. Bolo to fiasko. Požiadal som ho, aby okamžite zavolal ďalšiemu klientovi a potom, bez prestávky, ešte piatim potenciálnym klientom. Po ňom prišli na rad aj ostatní (až na jedného, ktorý to nezvládol a odišiel). Nakoniec títo nováčikovia začali medzi sebou súťažiť, kto obtelefonuje najviac ľudí a kto urobí najviac obchodov.

 

Poučenie

Aktivita zbavuje strachu. Spomínaní nováčikovia nemali čas na strach, pretože bez prestávky telefonovali. Povzbudil som ich aktivitu a zmenil som ich myšlienky. Zapamätajte si, že strach máte preto, lebo máte čas nad ním premýšľať. Ak sa mozog musí zaoberať aktívnou činnosťou, nebude sa zaoberať obavami. Nedokáže totiž premýšľať nad dvoma vecami naraz.

 

Čo ma z príbehu zaujalo najviac? (napíšte si) ………………………………………………………………………………………………………………….




Život je aktivita

Život je o aktivite. Uvedomili ste si niekedy tento fakt? Dieťa, ktoré sa ešte ani nenarodilo, dáva o sebe vedieť pohybom a kope. Novorodenec sa neustále hýbe. Batoľa nepretržite niečo skúma. A keď dieťa začne chodiť, jeho aktivita je takmer bezbrehá. Potom však príde na rad „spoločenský program“: toto nemôžeš, tamto nemôžeš, nekrič, nechytaj to… Rovnaká aktivita sprevádza aj život zvierat. Väčšina z nich však má tú výhodu, že nepodlieha nijakému „spoločenskému programu“ a môže zostať celý život hravá a plná aktivity. Alebo rastliny. Rastú, rozvíjajú sa, kvitnú. Čo nerastie, upadá. Aktivita je jednoducho súčasťou každého živého organizmu.

Dospelí ľudia však strácajú záujem o celý rad aktivít a snažia o maximálne pohodlie. Je to celosvetový trend. Odporúčajú nám cvičiť, ale väčšina ľudí povie „mne sa nechce“. Roman Hassmann, veľmi úspešný český podnikateľ, na jednej zo svojich prednášok prezradil liek na nedostatok aktivity: „Tak jednoducho choďte do tej posilňovne, nemusíte sa predsa nútiť! Aké nútenie? Nerozmýšľajte nad tým, že sa vám niečo nechce. Vstaňte a choďte si zabehať.“ Funguje to na sto percent, mám to vyskúšané. Ste unavení, bez nálady, nič sa vám nechce? Choďte niečo robiť. Pohrajte sa so psom, poupratujte, umyte si auto… Uvidíte, ako rýchlo sa vám zmení nálada.

 

Poučenie

Pre každý živý organizmu je prirodzená aktivita. Ak nebudete aktívni, prestanete normálne fungovať. Maximálne pohodlie je nesmierne príjemné, ale od určitého momentu môže viac škodiť, ako prospievať. Vtedy prestáva mať zmysel. Položte si otázku: Na čo mi je veľa peňazí, keď si ich nemôžem aktívne užívať? Preto športujte, vymýšľajte, žite aktívny život!

 

Čo ma z príbehu zaujalo najviac? (napíšte si) ………………………………………………………………………………………………………………….

 

[image: droppedImage-2.png] Úloha č. 1: Zamyslite sa nad tým, v čom môžete byť aktívnejší.

 

Popis úlohy

Táto úloha vám pomôže uvedomiť si, v čom by ste mali byť aktívnejší. Buďte k sebe úprimní a urobte ju svedomito, môže vám zmeniť život.

– Zapíšte si šesť vecí, o ktorých viete, že by ste v nich mali byť aktívnejší.

– Čo vám bráni, aby ste v tých veciach, ktoré ste si zapísali, boli aktívnejší?

– Ako môžete dosiahnuť, aby ste v uvedených veciach boli aktívnejší?

– Aký bude mať pre vás väčšia aktivita prínos? Začnite konať!

 

6 vecí, o ktorých viete, že by ste v nich mali byť aktívnejším: ………………………………………………………………………………………………………………..

 

Čo vám bráni v tom, aby ste v týchto veciach boli aktívnym?

………………………………………………………………………………………………………………..

 

Ako by ste mohli byť v týchto veciach aktívnejším?

………………………………………………………………………………………………………………..

 

Čo vám prinesie to, ak budete v týchto veciach aktívnejším?

………………………………………………………………………………………………………………..

 

Na čo čakáte? Začnite ihneď!

 

[image: droppedImage-2.png]  Úloha č. 2: Opýtajte sa svojich priateľov, ako hodnotia vašu aktívnosť.

 

Popis úlohy

Priatelia o vás niekedy môžu vedieť viac, ako si myslíte. Vidia vás totiž cez iné okuliare a možno lepšie ako vy sami.

– Porovnajte svoje predstavy o sebe s predstavami vašich priateľov. Toto je ideálna možnosť, ako sa o sebe dozvedieť niečo nové.

– Požiadajte piatich najbližších priateľov, aby vám povedali, v čom podľa ich názoru nie ste dostatočne aktívni, a porovnajte ich odpovede s odpoveďami, ktoré ste získali pri plnení predchádzajúcej úlohy.

 

Čo povedali vaši priatelia?

………………..…………………………………………………………………………………………………..

 

Ktoré odpovede sa zhodujú s odpoveďami z úlohy č. 1?

………………..…………………………………………………………………………………………………..

 

Čím začnem? ………………..………………………………

 

Kedy začnem? ………………..……………………………….

 

[image: image-5.png]

 

Úlohy:

 

– Vždy môžete byť v niečom aktívnejší. Uveďte v čom.

 

– Opýtajte sa svojich priateľov, ako vás vidia oni.

 

– Využívajte v praxi, čo ste sa naučili.







Otázky a odpovede

 

1)

Ako ste objavili 6 návykov?

Myslím si o sebe, že som veľmi všímavý človek. Mám niekoľkoročné skúsenosti s priamym predajom. Predtým než som začal pracovať v priamom predaji som pracoval v rôznych zamestnaniach, kde som sa stretol s rôznymi ľuďmi. Či už to boli majitelia firiem, v ktorých som pracoval, rôzni manažéri alebo vedúci, vždy som si všímal ako komunikujú, ako chodia, ako sa obliekajú, či používajú vulgarizmy, na akej spoločenskej úrovni sa nachádzajú a veľa ďalších iných maličkostí. Vedel som rozoznať kto z nich je úspešný a kto nie a veľmi ma zaujímalo, čím sa tí úspešní riadia. Úspešných ľudí som teda začal pozorovať častejšie. Zaujímalo ma, či dodržiavajú niečo, čo ich doviedlo k úspechu. Hľadal som čo majú spoločné a čím sa naopak odlišujú od neúspešných. Jeden z nich mi vtedy povedal, že je to talentom. Potom dodal, že s talentom sa človek musí narodiť a objaviť ho a vraj ja buď talent nemám alebo som ho ešte v sebe neobjavil. To bol vraj dôvod prečo som pracoval za pokladňou v hypermarkete. Bol to pre mňa úder pod pás a samozrejme som s tým nebol spokojný. Keď vám niekto do očí povie, že pravdepodobne nemáte talent alebo ste ho v sebe ešte neobjavili, tak na talent dosť zanevriete. Začal som teda skúmať čo to talent vlastne je a čo za ním stojí. Postupom času ako som postupoval kariérou som zistil, že úspešní ľudia – teda tí, ktorí majú talent, majú aj určité prioritné návyky, ktoré stoja za ich minulými úspechmi a pomáhajú im dosahovať stále väčších úspechov. Spísal som si teda tieto najdôležitejšie návyky a začal som ich študovať. Dokonale som sa ich naučil a začal som ich využívať vo svoj prospech. Výsledok toho celého som chcel spísať do knihy. Potom mi napadlo, že by bolo lepšie ľudí hneď tieto návyky naučiť. Preto vlastne vznikla namiesto klasickej knihy, pracovná kniha, ktorá má za úlohu naučiť ľudí 6 návykov úspešných osobností.

 

2)

Myslíte si teda, že talent nie je smerodajný pre úspech?

Naopak. Myslím si, že talent je veľmi smerodajný, ba povedal by som, že je priam kľúčový. Avšak ak máte talent a nemáte správne vyvinutých 6 návykov, tak je problém uspieť v tejto oblasti.

 

3)

Prečo ste sa rozhodli o tejto problematike napísať knihu?

Mal som obrovskú potrebu podeliť sa o to s viacerými ľudmi. Chcel som preto vymyslieť internetový kurz, cez ktorý by som ľudí učil 6 návykov. Počas pripravovania tohoto kurzu vzniklo veľmi veľa materiálu a usúdil som, že na internetový kurz je toho až priveľa. Mojej priateľke vtedy napadla úžasná myšlienka. Napíš o tom knihu. Takže to vlastne ani nebol môj nápad, ale ďakujem jej za to. Mal som príjemný pocit na srdci, keď som si uvedomil, že ak vydám knihu, tak sa návyky dostanú k viacerým ľuďom, čiže pomôžem oveľa viac ľuďom ako som pôvodne plánoval. Materiály, ktoré boli určené pre vývoj internetového kurzu som teda spojil do pracovnej knihy, ktorú práve držíte v rukách. A som z toho veľmi nadšený.

 

4)

Plánujete napísať aj ďalšiu knihu, ktorá bude nadväzovať na 6 návykov úspešných osobností?

Určite mám v pláne napísať ďalšiu knihu. Dokonca som už aj začal písať. Ďalšia kniha však priamo nenadväzuje na knihu 6 návykov úspešných osobností. Myslím si, že by som mal nechať ľuďom čas na prečítanie 6 návykov úspešných osobností a na uvedenie 6 návykov do praxe. Podľa reakcií ľudí sa rozhodnem, či napíšem druhý dieľ. Odpoveď teda znie: nevylučujem, že bude ďalšia kniha, ktorá bude mať priamu nadväznosť na 6 návykov úspešných osobností.

 

5)

Čo by ste chceli odkázať všetkým čitateľom, ktorí čítajú tieto riadky? Predovšetkým to, že som poctený, že si knihu zaobstarali. Chcel by som však podotknúť, že najdôležitejšie v tejto pracovnej knihe je dokonale sa venovať úlohám a cvičeniam, ktoré v knihe sú. Kľúčové je aj ďalšie samoštudovanie týchto návykov prostredníctvom kníh od iných spisovateľov pre lepšie pochopenie tohoto titulu. Ak majú čitatelia akékoľvek otázky môžu mi ich poslať na moju emailovú adresu:

blazo.tomas@thevision.sk

Rád zodpoviem na akékoľvek otázky.

 

6)

Myslíte si, že existujú aj iné návyky úspešných osobností?

Myslím, že určite existujú ďalšie návyky, ktoré pomôžu ľuďom priblížiť sa k úspechu. Spísal som však, podľa môjho názoru hlavné návyky, ktoré by človeku nemali chýbať, ak chce byť úspešným.

 

7)

Myslíte si, že ľudia budú poctivo vypracovávať všetky úlohy?

Úprimne? Myslím, že nie. Určite bude veľa čitateľov, ktorí si knihu v rýchlosti prelistujú a povedia si, že to už niekde počuli a že sa im úlohy vypracovávať nechce. Kto ich však poctivo vypracovávať bude, naučí sa šesť veľmi dôležitých návykov úspešných osobností. Poviem to hrubo, ten, kto cvičenia svedomito vypĺňať nebude, nechce byť naozaj úspešný. Verím, že viac bude tých ľudí, ktorí sa šesť návykov naučia a zavedú ich úspešne do praxe.

8)

Nebojíte sa toho, že by ľuďom táto kniha nepomohla?

Nie, toho sa naozaj nebojím, nakoľko som to najprv úspešne vyskúšal sám na sebe. Koniec koncov, všetko o čom sa v knihe píše je už otestované úspešnými ľuďmi, ktorých som za tie roky pozoroval.

 

9)

Niekto môže namietať, že je kniha veľmi tenká a je v nej málo úloh…?

Osobne si myslím, že nejde o to aká je kniha hrubá. Napríklad série kníh Jistou cestou… sú veľmi tenké a veľmi malé. Obsahujú však v sebe toľko múdrosti, že vypovedajú za miliardy strán. Čo sa týka úloh, myslím, že ich je tam dostatočne veľa. Nechcel som aby kniha bola preplnená zbytočnými úlohami, preto dostali miesto úlohy, ktoré sú veľmi dôležité. Každý človek si však môže vymyslieť ďalšie vlastné úlohy, ktoré im pomôžu dosiahnuť to o čom daná lekcia hovorí. Každému nemusia sadnúť lekcie, ktoré sú uvedené práve v tomto vydaní knihy. Vybral som tie najdôležitejšie úlohy z niekoľkých desiatok úloh, ktoré som mal pripravené.

 

10)

Čo z tejto knihy je podľa Vás najcennejšie?

Pre mňa sú najcennejšie samozrejme návyky, ktoré sú v tejto knihe popísané. Každý

si však môže nájsť v knihe to svoje najcennejšie.

 

11)

Nie ste milionár, nemáte firmu, ktorá robí obrat milióny eur, ešte k tomu máte len 23 rokov. Nebojíte sa toho, že ľudia si povedia: čo ten môže vedieť o úspechu?

Rozmýšľal som nad tým, keď som začínal písať knihu. Kúpi si to niekto? Nebudú ma ľudia súdiť? A tak ďalej. Na margo veku poviem asi toľkoto. Finančné sprostredkovanie som začal robiť, keď som mal 19 rokov. Mal som klientov, ktorí mali povedzme cez 40 a prekvapene sa ma spýtali koľko mám rokov. Na to som im odpovedal, či ich zaujíma to, AKO svoju prácu robím, alebo to, KOĽKO ju robím. Už sa ma potom nikdy viac na vek nepýtali.

Na margo toho, že nie som milionár a že nemám firmu, ktorá má obrovský obrat poviem len toľko, že návyky, ktoré sú v tejto knihe uvedené sú od ľudí, ktorí sú milionári a ktorí majú miliónové obraty vo svojich firmách. Ja môžem hrdo povedať, že na tej ceste práve som.

 

12)

Môžu sa niekde ľudia podeliť o výsledky, ktoré získali vďaka Vašej knihe? Samozrejme, môžu tak urobiť na fóre na našom webe: www.thevision.sk, alebo na facebook fanpage www.facebook.com/6navykov. Na všetky ohlasy sa úprimne teším.







Záver

Viete, prečo ľudia nie sú schopní dosiahnuť svoje ciele? Pretože nevyužívajú v praxi to, čo sa naučili. Verím, že keď čítate tieto riadky, máte už svedomito vypracované všetky stanovené úlohy. Ak nie, urobte si láskavosť a vráťte sa na začiatok tejto knihy. Začnite ju čítať odznova, ale tentoraz zodpovedne, s pevným rozhodnutím, že splníte všetky zadané úlohy, aj keby ste nad niektorou z nich mali stráviť dva týždne. Každá poctivo splnená úloha vás totiž posunie bližšie k úspechu. Myslite na to, že úlohy patria k najdôležitejším častiam tejto pracovnej knihy a pomôžu vám vykročiť vybraným smerom.

Mnoho ľudí číta rôzne knihy a opakovane navštevuje rôzne školenia, ale týmto sa ich aktivita zvyčajne končí. Iba veľmi málo absolventov kurzov a seminárov začne aplikovať v reálnom živote to, čo sa naučili. Verte mi, rýchlo prečítané a odložené knihy nezanechávajú dlhodobú stopu a poznatky získané inými spôsobmi sa bez používania v praxi takisto vytratia z pamäti. Úspešní ľudia jednoducho vedia, že čítanie kníh nie sú rýchlostné preteky a že získané vedomosti treba preniesť aj do praxe.

Z tohto dôvodu vás chcem požiadať, aby ste túto pracovnú knihu neodložili medzi prečítané, čiže „vybavené“. Praktické cvičenia, ktoré sú v nej, totiž nestrácajú platnosť, zatiaľ čo vy neustále podliehate zmenám – tak ako sa menia okolnosti, menia sa aj vaše názory, postoje a sny.

Pokúste sa celý rok využívať v praxi, čo vás táto kniha naučila. Po roku nanovo vypracujte všetky stanovené úlohy a porovnajte ich s predchádzajúcimi vypracovaniami. Je to jednoduchý spôsob ako zistiť, či ste vo svojom živote urobili nejaký pokrok. A využívajte toto „meranie pokroku“ každý rok.

Dosiahnuť úspech nemusí byť ťažké. Pre väčšinu ľudí je však úspech čosi magické, takmer nedosiahnuteľné, čosi, čo je určené len „Bohom vyvoleným“. Ale nie je to pravda. Jeden prednášajúci raz povedal, že uspieť nemôže každý. Dovolím si oponovať. Podľa môjho názoru môže uspieť každý, avšak nie každý aj úspech dosiahne. Príčiny sú rôzne. Isté však je, že návyky a princípy, ktoré si vďaka tejto knihe osvojíte, vás priblížia k úspechu. Prijmite za svoje „návyky úspešných“ a úspech sa dostaví.

Vlastnosti potrebné na dosiahnutie úspechu má každý z nás. Každý ich však má na inej úrovni rozvoja. Ja som si vďaka dôkladnému štúdiu a pestovaniu „návykov úspešných“ už splnil tridsať percent cieľov zo svojho zoznamu. Aj vy môžete dosiahnuť, čo chcete. Stačí vám cieľavedomosť, správny postoj víťazov, presné plánovanie, dostatočné vzdelanie, veľká vytrvalosť a neustála aktivita.

A ešte jeden tip: prečítajte si o ľuďoch, o ktorých si myslíte, že boli alebo sú úspešní. A zamyslite sa nad tým, koľko zo šiestich „návykov úspešných“ im chýba. Pravdepodobne ani jeden.

Máte v rukách šesť kľúčov k úspechu, začnite ich používať.

 

“Talent je veľmi dôležitý pre úspech. Talent sa však naučiť nedá. To, čo sa naučiť dá a čo výrazne ovplyvní Váš úspech, je 6 návykov. Ak by ste mali talent na určitú vec, ale nemali by ste dostatočne vyvinutých 6 návykov úspešných osobností, nikam by ste to nedotiahli. Preto je životne dôležité 6 návykov ovládať”.

Cieľavedomosť, postoj, schopnosť plánovať, vzdelanie, vytrvalosť a aktivita je šesť návykov, ktoré musí mať dostatočne vyvinuté každý úspešný človek a obchodník. Nie je žiadnym tajomstvom, že uvedené návyky dostali terajších, pre spoločnosť veľmi úspešných, ľudí tam, kde sú. Pouvažujte, či človek, ktorého považujete za úspešného, má niektorý z týchto návykov. Zistíte, že má takmer všetky.

Táto kniha je jedinečná v tom, že obsahuje veľa cvičení a príkladov, vďaka ktorým sa tieto návyky naučíte aj Vy! Neabsolvujete teda prosté čitanie, ale budete sa s knihou učiť 6 základných návykov úspešných osobností stranu po strane. Tento titul je akýsi mix medzi knihou a pracovným zošitom. Je to zriedkavý, ale zato cenný typ knihy. Kniha čitateľa priam podnecuje k vyvíjaniu aktivity a jednotlivé lekcie sú napísané tak, aby ich pochopil naozaj každý.

 

Zistíte:

Ako poraziť lenivosť a stať sa aktívnym

Ako si plánovať čas efektívne

Prečo je postoj dôležitý a ako ho správne zaujať Ako rozviť a úspešne využiť svoj talent

Ako zlé zvyky nahradiť dobrými

Ako si určiť cieľ a ďalej s ním pracovať Aké vzdelanie je dôležité pre úspech

Aké vzdelanie je dôležité pre úspech

Zhrnutie:

— Zapamiitajte si, %e ak lovek nevie, kam ide, nemoze sa
¢udovat, Z pride tam, kam nechcel.

~ Uvedomte si, Ze tym najdolefitejsim okamihom je
okamih rozhodnutia. Rozhodnite sa hned teraz, Ze
svoje ciele dosiahnete za akjchkolvek okolnost.

— Neustdle si pripominajte ciele, ktoré ste si stanovili
Nikdy sa nezaoberajte nefispechom, pretoze to nemé
zmysel.

Zhrnutie:

— Majte k veciam spravny, pozitivny postoj vitazov!

— Ak méte sprévny postoj, nié vés nezlomi!

— Nezaoberajte sa problémami, ale ststredte sa na ich
rieenie. Zaujmite spravny postoj, musite byt
presvedéeni, ze ich zvlidnete, nech by to bolo

akokolvek tazké!

— Spomeite si na vietky vyhry svojho Zivota. Aky postoj
ste mali k tymto veciam skor, ako sa dostavil tispech?

— Zapamiitajte si, %e postoj ovplyviiuje reakciu. A reakcia
nasitudciu je pre dals vivoj udalosti najdolefitejsia.

Zhrnutie:

— Zapamitajte si slovd Earla Nightingala (citit na
zatiatku tejto lekcie)

— Ak budete &tat a pisat si poznimky, mzete patrit k
trom percentdm tispesnych Tudi

~ Na preprogramovanie svojho myslenia potrebujete 30
4% 90 dn.

~ Kliéom k tispechu je kombindcia uréitych vastnosti
Tymi vlastnostami si: ciefavedomost, postoj,
schopnost planovat, vzdeldvanie, vytrvalost a aktivita

Zhrnutie:

— Iba tri percentd Tudi si plénuj dspech. Tieto tri
percentd Tudf Gspech aj dosiahnu. Patrite k nim aj vy!

— Plén je prevencia proti nehode.
— Mozete si naplanovat reakeiu na akikol'vek situciu.

— Rozdelte si plny na rotné, mesatné, tjZdenné a
denné. Ak cheete zjest slona, musite si ho rozkiiskovat.

— Ak nedodrujete svoj plén, nepracujete na tispechu, ale
na netispechu.

Zhrnutie:

— Staiite sa umelcami! Nauéte sa umeniu vytrvat.

— Histéria dokazuje, Ze vytrvalost je vlastnostou
Gispesnych.

— Na prvy pohlad nedéinné adery sekerou nakoniec dub
zotnii,

— Pozor! Nedostatotnd vytrvalost moze byt pritinou
velkého netispechu.

— Myslite predovietkjm na to, do méfete ziskat; nie na
to, o moete stratit.

Zhrnutie:

— Ak sa plén nespéja s &inom, je bezcenny.
— Aktivita plodi tspech.

— Aktivita nief strach.

— Priroda nés niiti byt aktfvnymi.

— fst si za nieéfm znamen vyvijat aktivitu.







